
ACTA APOSTOLICAE SEDIS 


COMMENTARIUM OFFICIALE 


ACTA BENEDICTI PP. XV 


SACRUM CONSISTORIUM 


Die 8 martii 1920, in palatio apostolico Vaticano, habitum est Con- 
sistorium secretum, cuius Acta ex ordine referuntur: 


I. - CAMERARIATUS SACRI S. R. BE. CARDINALIUM COLLEGII 


Rmus Cardinalis Pompilj perulam Sacri S. R. E. Cardinalium Col- 
legii detulit ac reddidit Sso Domino Nostro Benedicto Papae XV, qui 
eam tradidit Rho Cardinali Boschi, pro hoc anno ipsius Sacri S. R. E. 
Cardinalium Collegii Camerario. 


II. - ALLOCUTIO 


Postea Sanctissimus Patres Cardinales allocutus est; et Revimus 
Cardinalis Vico, Praefectus S. Congregationis Rituum, sermonem habuit 
de beatorum Gabrielis a Virgine Perdolente Confessoris, Margaritae 
Mariae Alacoque Virginis et Ioannae de Arc Virginis, causa. 


- PROVISIO ECCLESIARUM 


Deinde Sshhus Dominus Noster has, quae sequuntur, ecclesias de 
proprio pastore providit, scilicet: 

Patriarchali latini ritus ecclesiae Hierosolymae praefecit R. P.D. Aloi- 
sium Barlassina, hactenus episcopum titularem de Capharnaum. 


Metropolitanae ecclesiae Calaritanae, R. P. D. Ernestum Piovella, 
hactenus archiepiscopum Arborensem. 

Metropolitanae ecclesiae Coloniensi, R. P. D. Carolum losephum 
Schulte, hactenus episcopum Paderbornensem. 


Titulari archiepiscopali ecclesiae Trapezuntinae, R. P. D. loannem 
Zucchetti, hactenus archiepiscopum Smyrnensem. 


Titulari episcopali ecclesiae Amathuntinae, R. P. D. Ulyxem Basche- 
rini, hactenus episcopum Grossetanum. 


Titulari episcopali ecclesiae Derbensi, R. P. D. Maximinum Ruiz, 
hactenus episcopum de Chiapas, deputatum in auxiliarem Rmi Archie- 
piscopi Mexicani. 


Cathedrali ecclesiae Aquaependenti, R. P. D. Tranquillum Guarneri, 
hactenus episcopum Europensem. 


Cathedrali ecclesiae larensi seu S. Elisabeth, R. P. D. lacobum Mac 
Closkey, hactenus episcopum Zamboangensem. 


Cathedrali ecclesiae Siopolitanae, R. P. D. Edmundum Heelan, 
hactenus episcopum Gerasensem ac administratorem eiusdem Siopo- 
litanae dioecesis. 


Cathedrali ecclesiae Civitatis Castellanae, Hortanae et Gallesinae, 
R. D. Godefridum Zaccherini, cathedralis ecclesiae Imolensis archidia- 
conum et vicarium generalem Sublacensem. 


Cathedrali ecclesiae Grossetanae, R. D. Gustavum Matteoni, vicarium 
generalem dioecesis S. Miniati. 


Titulari episcopali ecclesiae Oénsi, R. D. Salvatorem Ballo, metropo- 
litanae ecclesiae Panormitanae canonicum. 


Cathedrali ecclesiae Luxemburgensi, R. D. Petrum Nommesch, paro- 
chum decanum civitatis Battemburgensis. 


Titulari episcopali ecclesiae Nyssenae, R. D. Alexandrum Cousin, 
vicarium generalem dioecesis Anneciensis, electum ad coadiutoris munus 
cum iure successionis R. P. D. Iacobi Gély, episcopi Mimatensis. 


Titulari episcopali ecclesiae Siccensi, R. D. Stanislaum Kostka Lu- 
komski, canonicum metropolitanae ecclesiae Posnaniensis, deputatum 
in auxiliarem Emi ac Rmi P. D. Edmundi S. R. E. Card. Dalbor, archie- 
piscopi Gnesnensis et Posnaniensis. 


Titulari episcopali ecclesiae Danabensi, R. D. Valentinum Wojciuh, 
canonicum cathedralis Vratislaviensis, deputatum in auxiliarem Emi ac 
Rmi P. D. Adulphi S. R. E. Card. Bertram, episcopi Vratislaviensis. 

Titulari episcopali ecclesiae Paphiensi, R. D. Antonium Podlaha 
canonicum metropolitanae ecclesiae Pragensis, deputatum in auxiliarem 
R. P. D. Francisci Kordac, archiepiscopi Pragensis. 


Titulari episcopali ecclesiae Bethsaidensi, R. D. Carolum Kaspar, 
ecclesiae metropolitanae Pragensis canonicum, deputatum in auxiliarem 
R. P. D. losephi Doubrava, episcopi Reginae Gradecensis. 


Titulari episcopali ecclesiae de Chiapas, R. D. Gerardum Anaya, 
Mexicani seminarii rectorem. 


Cathedrali ecclesiae Zuliensi, R. D. Marcum Sergium Godoy. 


Titulari episcopali ecclesiae Obbensi, R. D. Dominicum Comin e 
congregatione S. Francisci Salesii, deputatum in vicarium apostolicum 
de Mendez ac Gualaquiza. 


Titulari episcopali ecclesiae Tagastensi, R. D. Godefridum Frederix, 
deputatum in vicarium apostolicum de Kan-Su septentrionali. 


Insuper Beatissimus Pater alios etiam, iam renunciatos per Apo- 
stolicas sub plumbo Litteras, Sacrorum Antistites publicavit, scilicet: 


ARCHIEPISCOPUM: 


Tranensem ac Barolensem, losephum Leo, iam episcopum Nico- 
triensem et Tropiensem. 


EPISCOPOS: 


Anotensem, Ioannem Me. Cort, coadiutorem episcopi Altunensis. 


Monopolitanum, Augustinum Migliore, iam episcopum titularem 
Domitianopolitanum. 


Iaffnensem, losephum Brault. 


IV. - SACRI PALLII EXPOSTULATIO ET CONCESSIO 


Tandem Beatissimus Pater sacrum Pallium expostulatum concessit 
ecclesiis: patriarchali Hierosolymitanae et metropolitanis Tranensi, Cala- 


ritanae, Coloniensi. 

LITTERAE APOSTOLICAE 


INSULA CELEBES EIQUE CONTINENTES MINORES INSULAE A VICARIATU APO- 
STOLICO BATAVIENSI SEPARANTUR ET IN NOVAM PRAEFECTURAM APOSTO- 
LICAM DE CELEBES NUNCUPANDAM ERIGUNTUR. 


BENEDICTUS PP. XV 


Ad futuram rei memoriam. — Nobis supremum Ecclesiae clavum 
obtinentibus illud imprimis cordi est, ut christiani gregis tutiori custo- 
diae ex aucto Pastorum numero provideamus. Cum igitur, ad nomen 
christianum in Indiarum Neerlandicarum insulis latius atque citius pro- 
pagandum, opportunum visum sit consilium territorium Vicariatus Apo- 
stolici Bataviensis, hucusyue iam pluries dismembratum, ulteriori divi- 
sioni subiicere, ab eodem Insulam Celebes aliasque eidem adiacentes 
separando, ex quibus nova efformaretur Praefectura Apostolica, aliis 
operariis evangelicis assignanda; Nos, omnibus rei momentis attento ac 
sedulo studio perpensis cum VV. FF. NN. S. R. E. Cardinalibus negotiis 
Propagandae Fidei praepositis, haec quae infrascripta sunt decer- 
nenda existimavimus. Nimirum, ex certa scientia et matura delibera- 
tione Nostris deque Apostolicae Nostrae potestatis plenitudine, prae- 
sentium vi perpetuumque in modum, Insulam vulgo Celebes eidemque 
continentes alias minores Insulas a Vicariatu Apostolico Bataviensi 
separamus, easque in Praefecturam Apostolicam de Celebes nuncupan- 
dam erigimus. Propterea volumus, ut haec nova Praefectura Apostolica 
de Celebes intra fines suos residentias civiles vulgo de Menado ac de 
Celebes cum adnexis (Onderhoorigheden) complectatur, eandemque Mis- 
sionariorum a Sacro Corde Iesu apostolicis curis committimus. Porro 
haec statuimus, decernentes praesentes Litteras Nostras firmas, validas 
atque efficaces semper exstare ac permanere, suosque plenos atque 
integros effectus sortiri atque obtinere, illisque ad quos pertinent sive 
pertinere poterunt plenissime suffragari, sicque rite iudicandum esse 
ac definiendum, irritumque ex nunc et inane fieri si quidquam secus 
super his, a quovis, auctoritate qualibet, scienter sive ignoranter, atten- 
tari contigerit. Non obstantibus contrariis quibuscumque. 

Datum Romae apud sanctum Petrum sub annulo Piscatoris, die 
xix novembris mcmix, Pontificatus Nostri anno sexto. 


P. Carp. Gasparri, a Secretis Status. 


I 


Acta Benedicti PP. XV 101 


II 


IN [APONICO IMPERIO APOSTOLICA DELEGATIO CONSTITUITUR EIDEMQUE ETIAM 
COREA ET INSULA FORMOSA COMMITTUNTUR. 


BENEDICTUS PP. XV 


Ad perpetuam rei memoriam. — Quae catholico nomini aeternaeque 
fidelium saluti bene, prospere ac feliciter eveniant, ea ut mature prae- 
stemus, Nos admonet supremi Apostolatus munus, quo in terris, licet 
immeriti, fungimur. Hoc ducti consilio, fidei catholicae incremento per 
universum terrarum orbem advigilamus et ad populos etiam longo 
disiunctos spatio oculos mentis Nostrae convertimus. lam vero minime 
Nos latet fidem catholicam iam pridem in Japoniam a divo Francisco 
Xaverio invectam illas illustrasse gentes, postea vero teterrimis obte- 
nebratam calamitatibus diu delituisse, donec denuo, superiore saeculo, 
veluti nova felicioris aetatis aurora populis illis illuxit. Neque ignora- 
mus anno mpcccLxxxx! fel. rec. Decessorem Nostrum Leonem PP. XIII 
ut enascenti illi Ecclesiae robur adderet, ecclesiasticam in eodem Im- 
perio hierarchiam excitasse, Metropolitana Sede in urbe Tokiensi, uni- 
versae regionis principe, constituta. Nunc autem non sine magna laetitia 
comperimus, aliis ibi institutis Missionibus novisque eo missis Evan- 
gelii praeconibus, uberrimos in illis insulis catholicam religionem pro- 
gressus obtinuisse, ideoque in eam mentem venimus christianum nomen 
in illis regionibus singulari Pontificiae voluntatis significatione firmare. 
Idcirco, collatis consiliis cum VV. FF. NN. S. R. E. Cardinalibus negotiis 
Propagandae Fidei praepositis, ut, novo supposito robore atque impulsu 
submotisque quae forte obstent difficultatibus, amplioribus vigeat religio 
incrementis, pariterque ut benevolam propensionem Nostram erga Iapo- 
niae nobilissimam gentem testemur luculenter, Motu proprio atque ex 
certa scientia et matura deliberatione Nostris deque Apostolicae Nostrae 
potestatis plenitudine, praesentium vi constituimus, ut Apostolica Dele- 
gatio in Iaponico Imperio habeatur, huiusque vigilantiae et curis, praeter 
laponicam regionem universam, Coream etiam Formosamque insulam 
committimus. Decernentes praesentes Litteras firmas, validas atque 
efficaces semper exstare ac permanere, suosque plenos atque integros 
effectus sortiri atque obtinere, illisque ad quos pertinent, sive pertinere 
poterunt, nunc et in posterum plene suffragari; sicque rite iudicandum 
esse ac definiendum, irritumque ex nunc et inane fieri, si quidquam 

secus super his, a quovis, auctoritate qualibet, scienter vel ignoranter 
contigerit attentari. Non obstantibus contrariis quibuscumque. 

Datum Romae apud sanctum Petrum sub annulo Piscatoris, die 
XxvI novembris mcmxix, Pontificatus Nostri anno sexto. 


P. Carp. Gasparri, a Secretis Status. 


E SEIUNCTIS A BEURONENS! CONGREGATIONE ABBATIIS DE MARETIOLO ET 
REGINAE CASLI DE LOVANIO ITEMQUE E SEPARATA, A CONGREGATIONE 
BRASILIENSI, ABBATIA SANCTI ANDREAE DE « ZEVENKERKEN » PROPE 
BRUGAS, NOVA EFFORMATUR CONGREGATIO BENEDICTINA TITULO ANNUN- 
TIATIONIS BEATAE MARIAE VIRGINIS. 


BENEDICTUS PP. XV 


Ad perpetuam rei memoriam. — Ordo a divo Benedicto fundatus, 
nimirum a Patriarcha Monachorum Occidentalium, iugiter per saecula 
ab illius erectione ad nostra usque tempora, eximiis tum de Ecclesia 
Dei, tum de civili societate meritis inclaruit. Coenobia illius, piorum 
monachorum sanctimonia et virtutibus celeberrima, tutum, licet inter 
barbarorum incursiones, humanis literis et disciplinis atque artibus asy- 
lum praebuerunt; neque in dubium vocari potest gravi illa tempestate 
in universam fere Europam sapientiae lumen e Benedictinis claustris 
emicuisse. Iure igitur meritoque Romani Pontifices Nostri Decessores 
erga Ordinem sancti Benedicti grati animi sensus exhibere maturarunt 
atque Abbatias Ordinis singularibus privilegiis nobilitarunt, auxerunt. 
Nos quidem, hoc sapienti ducti consilio, ea decernere satagimus quae 
in Ordinis enunciati Congregationum bonum atque emolumentum cedant, 
cumque, ob temporum vicissitudines et mutatum plurium Europae 
nationum statum, in praesens contingat ut Abbatiae Benedictinae de 
Maretiolo et Reginae Caeli de Lovanio ad Congregationem Beuronen- 
sem pertinentes, nec non Abbatia Sancti Andreae de Zevenkerken, prope 
Brugas, ad Congregationem Brasiliensem pariter Ordinis sancti Bene- 
dicti iuncta, enixas Nobis preces porrexerint, ut separatae a Congre- 
gationibus quibus hucusque unitae erant, in unam novam Congrega- 
tionem efformandam, ex impetrata Apostolica venia, coire queant, Nos 
optatis his annuendum, quantum in Domino possumus, existimavimus. 

Quae cum ita sint, collatis consiliis cum VV. FF. NN. S. R. E. Car- 
dinalibus Congregationi de Religicsis praepositis auditoque suffragio 
dilecti filii Abbatis Primatis Ordinis sancti Benedicti, cui rite commis- 
sum est negotium omnia rei adiuncta perpendendi, haec quae sequuntur 
Apostolica Nostra auctoritate per praesentes statuimus. - I. Abbatiae 
sancti Benedicti de Maretiolo et Reginae Caeli de Lovanio e Congrega- 
tione Beuronensi separantur in perpetuum; pariter in perpetuum Ab- 
batia sancti Andreae de Zevenkerken e Congregatione Brasiliana seiun- 
gitur. - II. Hae tres Abbatiae unam in posterum Congregationem Ordinis 
sancti Benedicti efformabunt, quae praesentium Apostolicarum Litte- 
rarum vi canonice erigitur sub titulo Annuntiationis Beatae Mariae 
Virginis, eandemque volumus ad Confoederationem Benedictorum nigro- 
rum, aequo iure ac ceteras Congregationes, pertinere. - II]. Tam Con- 
gregatio Beuronensis, quam Congregatio Brasiliensis, per praesens 
dismembrationis actum, nullum omnino detrimentum in suis iuribus ac 
privilegiis, qua Congregationes, referant, iisque plene uti antea fruantur 
- IV. Monachis et conversis Abbatiarum praedictarum, qui novae Con- 
gregationi nomen dare noluerint, fas siet ut, intra sex menses a prae- 
sentium Literarum Nostrarum publicatione, transeant in ea Monasteria 
quae ipsi sibi elegerint ex Abbatiis Congregationis cui hucusque adhae- 
serunt, impetrato consensu Abbatis et praepositi Conventus ac Mona- 
sterii ad quod transire velint, servatisque ceteris de iure servandis. - 
V. Qui ita transire voluerint professi votorum simplicium bona sua sine 
fructibus maturatis ad novum Monasterium transferant. Bona vero, si 
quae Monasterio professionis eorum legitime dono dederint, huic rema- 
neant. Si quod in hoc negotio oriatur dubium vel difficultas, res com- 
ponatur inter Abbates aut ad sacram Congregationem de Religiosis 
deferatur. - VI. Professi qui in propria Monasteria, lege obstante civili, 
redire nune prohibeantur, et in aliud Monasterium transire nolint, aut 
ibi non recipiantur, in Monasteriis Congregationis respectivae degant, 
donec reditus eis pateat. Sed pro eorum sustentatione Monasterium 
professionis, quod ad victum et vestitum, aequam compensationem 
praestare teneatur si religiosi laboribus impares existant aut extra- 
ordinariis expensis indigeant. - VII. De communi aerario Congregationis 
Beuronensis Monasteriis modo ab ea separatis pars pecuniae numere- 
tur, quae, debitis solutis, eis obtingit. - VIII. Suffragia pro defunctis, 
quae hucusque communia erant, in posterum quaelibet Congregatio 
pro suis tantum persolvat; unum tantum pro duobus fundatoribus Con- 
gregationis Beuronensis in separatis ab ea Monasteriis Maretiolensi et 
Lovaniensi retineatur et legatur memoria erectionis Abbatiae Beuro- 

nensis. - IX. Abbatia Monialium sanctae Scholasticae de Maredret a 
Congregatione Beuronensi independens esto, et dilecto filio Abbati Pri- 
mati Ordinis interim subiecta remaneut, quousque ab hac Sancta Sede 
aliquid definitive statuatur. Haec statuimus, edicimus, mandamus, 
decernentes praesentes Literas firmas, validas atque efficaces semper 
exstare ac permanere, suosque plenos atque integros effectus sortiri 
atque obtinere, illisque ad quos pertinent, sive pertinere poterunt, nunc 
et in posterum amplissime suffragari; sicque rite iudicandum esse ac 
definiendum, irritumque ex nunc et inane fieri, si quidquam secus super 
his, a quovis, auctoritate qualibet, scienter sive ignoranter attentari 
contigerit. Non obstantibus Constitutionibus et Ordinationibus Aposto- 
licis, ceterisque omnibus speciali licet atque individua mentione ac 
derogatione dignis in contrarium facientibus quibuscumque. 

Datum Romae apud sanctum Petrum sub annulo Piscatoris, die 
xx februarii mcmxx, Pontificatus Nostri anno sexto. 


P. Carp. Gasparri, a Secretis Status. 


IV 


ECCLESIA SANCTI FRANCISCI ASSISIENSIS, MINORUM CONVENTUALIUM, CRACO- 
VIAEB, BASILICAE MINORIS DIGNITATE AC TITULO HONESTATUR. 


BENEDICTUS PP. XV 


Ad perpetuam rei memoriam. — Cracoviae in Polonia sacra exstat, 
cum continenti claustro, aedes, quae, tum antiquitate, tum molis ampli- 
tudine, tum artis monumentis, tum germana christianae plebis religione 
praefulgens, iure meritoque inter potiora Poloniae templa recensetur; 
quamque religiosa familia Fratrum Minorum Conventualium, veluti 
almam omnium sui Ordinis in Polonia ecclesiarum matrem et altricem, 
colit atque agnoscit. Et re quidem vera sacra haec aedes prima in Polo- 
niae regno Fratres Conventuales excepit, eosque misit ad alias ecclesias 
in ipsius regni provinciis fundandas. Inde primi ex Polonica gente Mino- 
res Conventuales, divinis humanisque disciplinis imbuti et fidei propagan- 
dae studio ducti, ad longinquas Lithuaniae et Russiae plagas prodierunt, 
sollertes in messem Domini operarii, quorum nonnulli, quam severant 
frugem, irrigare sanguine non dubitarunt, gloriosum pro Christi nomine 
martyrium obeuntes. Ecclesia autem a Boleslao Pudico rege, anno mccuvir 

erecta et Conventualibus Fratribus donata, primum dicata est SSmo Chri- 
sti Corpori, postea divi Francisci Assisiensis titulum assumpsit, eandem- 
que per longam saeculorum seriem Cracovienses Antistites et Poloniae 
Reges ac proceres novis continuis operibus auxerunt et privilegiis sin- 
gularibus decorarunt. Illud quidem memorare iuvat ecclesiam ipsam, 
licet gravissimas vicissitudines perpessam et modo hostili manu spolia- 
tam, modo igni consumptam, nihilominus nunquam funditus fuisse de- 
letam vel obliteratam, et brevi, favente Deo, ad pristinum decus rediisse. 
Medio etiam saeculo nuper elapso, immane eam incendium vastavit, sed, 
corrogata protinus a civibus universis stipe, novo et maiori in praesens, 
a fundamentis restituta, splendore renidet. Mirificis artis monumentis 
dives et pretiosa supellectile referta, sacra ipsa aedes pluribus Beato- 
rum Caelitum relliquiis nobilitatur. Corpora Fratrum Minorum Conven- 
tualium in odium fidei a Tartaris necatorum in ea asservantur, ibique 
etiam sepulchra adsunt plurium piorum Poloniae Principum atque in 
primis sepulchrum Boleslai Pudici regis. Pervetusta imago Dolorosae 
Virginis in ligno depicta, multis miraculis et caelestibus signis inclyta, 
summagque populi veneratione celeberrima, in eiusdem templi praenobili 
sacello exstat, eandemque ad iconem invisendam turmatim, etiam e lon- 
ginquis regionibus, fideles confluunt. Iamvero cum dilectus filius Maria- 
nus Sobolewski, custos Conventus et rector ecclesiae Fratrum Minorum 
Conventualium Cracoviae, de consensu Superiorum et vota exprimens 
universorum Fratrum Provinciae Polonicae nunc resurgentis, Nos enixis 
precibus flagitaverit, ut ecclesiam ipsam saycti Francisci Assisiensis ad 
titulum et dignitatem Basilicae Minoris evehere dignaremur, Nos, animo 
repetentes gloriosas inclyti illius templi memorias, optatis his annuen- 
dum ultro libenterque existimavimus. Quae cum ita sint, collatis con- 
siliis cum VV. FF. NN. S. R. E. Cardinalibus Sacris tuendis Ritibus 
praepositis, Apostolica Nostra auctoritate, praesentium vi perpetuumque 
in modum, ecclesiam in honorem sancti Francisci Assisiensis Deo dica- 
tam in civitate Cracoviensi, coenobio continentem Ordinis Fratrum Mino- 
rum Conventualium, Basilicae Minoris titulo ac dignitate condecoramus, 
singulis privilegiis atque honorificentiis illi attributis quae Minoribus 
Almae huius Urbis Basilicis de iure competunt. Haec concedimus, edi- 
cimus, decernentes praesentes Nostras Literas firmas, validas et efficaces 
semper exstare ac permanere, suosque plenos atque integros effectus 
sortiri atque obtinere, illisque ad quos pertinent, sive pertinere pote- 
runt, nune et in posterum amplissime suffragari; sicque in praemissis 
rite iudicandum esse ac definiendun, irritumque ex nunc et inane fieri 
si quidquam secus super his, a quovis, auctoritate qualibet, scienter 

vel ignoranter attentari contigerit. Non obstantibus contrariis quibus- 
cumque. 

Datum Romae apud sanctum Petrum sub annulo Piscatoris, die 
februarii mcmxx, Pontificatus Nostri anno sexto. 


P. Carp. Gasparri, a Secretis Status. 


TEMPLUM ABBATIALE BEATAE MARIAE VIRGINIS IN CAELUM ASSUMPTAE, LOCI 
« ETTAL » IN BAVARIA, AD BASILICAE MINORIS DIGNITATEM EVEHITUR. 


BENEDICTUS PP. XV 


Ad perpetuam rei memoriam. - Inter potiora atque illustriora Bava- 
riae sanctuaria templum illud iure meritoque accensetur, quod, in hono- 
rem Beatae Mariae Virginis in Caelum Assumptae erectum penes abba- 
tiam Ordinis sancti Benedicti, loci vulgo Ettal appellati, prostat. Hac 
enim in sacra aede antiqua populi religione colitur statua ex marmore 
Virginis Deiparae, quam specie formosissimam et ore suavissimam, a 
Pisanae scholae artificibus sculptam, saeculo decimoquarto Lodovicus 
Bavarus imperator ex Italia asportasse fertur. Traditum quoque est 
ipsum Imperatorem enunciatam statuam brachiis gestantem, ecclesiae 
et continentis monasterii fundamenta iecisse. Ab eo tempore ad prae- 
sens usque aevum, ob gratias et prodigia thaumaturgae Virginis inter- 
cessione patrata, innumeri turmatim ad Ettalense templum confluxere 
fideles, non modo ex tota Bavaria, sed ab Austria, Hungaria, Germania, 
aliisque dissitis regionibus. Ecclesia autem saeculo decimoctavo a fun- 
damentis restituta, campanaria turri et sacrario a gubernio Bavarico 
ingenti sumptu munita, divite quoque et copiosa sacra supellectili pollet. 
Neque silentio praetereundum arbitramur plures Romanos Pontifices 
Nostros Decessores conspicuis ipsum sanctuarium privilegiis atque indul- 
gentiis nec non reliquiis insignibus locupletasse. Ettalense monasterium 
quingue post saecula a fundatione, anno mpcccill, per nefas suppres- 
sum, ineunte praesenti saeculo, abbatis Schyrensis et Baronis de Cramer- 
Hlett opera et pecunia innovatum, nunc seminario et gymnasio publico 
gaudet pro iuvenibus in Ecclesiae spem et civilis societatis bonum insti- 
tuendis. Neque interrupta manet frequentia peregrinorum ad sanctua- 
rium Virginis undique occurrentium, atque inde veluti e fonte perenni 

innumera in christianam plebem charismata promanant. Quare, cum 
dilectus filius Willibaldus Wolfsteiner, hodiernus abbas coenobii Etta- 
lensis, Ordinis sancti Benedicti, vota exprimens monachorum suorum, 
ad fovendam augendamque Bavarici populi erga Virginem pietatem, 
enixis Nos precibus flagitaverit, ut suo continuam monasterio eccle- 
siam, Assumptae in Caelum Virgini dicatam, titulo ac dignitate Basilicae 
Minoris cohonestare dignemur, hisque precibus gravissima accedant 
suffragia tum Ordinarii Monacensis et Frisingensis, tum Abbatis Pri- 
matis Ordinis sancti Benedicti, Nos, animo repetentes inclytas celeber- 
rimi illius sanctuarii memorias, optatis his annuendum ultro libenterque 
existimavimus. Quae cum ita sint, collatis consiliis cum VV. FF. NN. 
S. R. E. Cardinalibus sacris tuendis Ritibus praepositis, abbatialem 
ecclesiam, Ettalensi monasterio Ordinis sancti Benedicti continentem, 
Deo sacram in honorem Beatae Mariae Virginis in Caelum Assumptae, 
Apostolica Nostra auctoritate, praesentium vi perpetuumque in modum, 
ad titulum ac dignitatem Basilicae Minoris evehimus, illique omnia ac 
singula privilegia atque honorificentias tribuimus, quae Minoribus almae 
huius Urbis Basilicis de iure competunt. Haec concedimus, edicimus, 
mandamus, decernentes praesentes Literas Nostras firmas, validas atque 
efficaces semper exstare ac permanere, suosque plenos atque integros 
effectus sortiri atque obtinere; illisque ad quos pertinent, sive pertinere 
poterunt, nunc et in posterum amplissime suffragari; sicque rite iudi- 
candum esse ac definiendum, irritumque ex nunc et inane fieri si quid- 
quam secus super his, a quovis, auctoritate qualibet, scienter sive igno- 
ranter attentari contigerit. Non obstantibus contrariis quibuscumque. 

Datum Romae apud sanctum Petrum sub annulo Piscatoris, die 
xxiv februarii mcmxx, Pontificatus Nostri anno sexto. 


P. Carp. Gasparri, a Secretis Status. 

EPISTOLAE 


AD R. D. DOMINICUM MARIANI, PRAELATUM DOMESTICUM, CUIUS OPUS CATE- 
CHISTICUM LAUDIBUS PROSEQUITUR. 


Dilecte fili, salutem et apostolicam benedictionem. — Edito in lucem 
tertio volumine tuarum de Catechismo lectionum, opus tu quidem con- 
clusisti cui videmus meritam dari laudem praeclarae cuiusdam oppor- 
tunitatis. Quisquis enim de salute sollicitus est studiosae iuventutis, 
hodie ex disciplina laica, ut aiunt, tantis obnoxiae periculis, plurimum 
interesse intelligit, ut qui praesertim e scholis elementorum excesserunt, 
diligenter, magistro Clero, institutis sanctae religionis informentur. Hane 
tu ob causam, ut profiteris in prooemio, te contulisti ad scribendum, 
eo consilio ut plenam explicationem dumtaxat doctrinae christianae 
adolescentulis nostris offerres, recte existimans, qui bene se cognitione 
veritatis armassent, ipsos facile suam fidem ab impugnatione defen- 
suros. Nec vero neglexisti inimicos, hoc tempore, catholicae fidei prae- 
cipuos eosque in duplex genus dispertitos, in texendo isto opere, atten- 
dere, adversus utrosque convincens catechismi catholici et dogmata et 
praecepta tum rationi consentanea esse aut certe non contraria, tum a 
Deo revelante Ecclesiae esse tradita. Quod autem professus sis, id te 
fideliter praestare affirmant homines huius disciplinae peritissimi, quibus 
videntur tui libri etiam propter idoneam rerum copiam lucidumque 
ordinem valde commendabiles. Nos igitur ex animo tibi gratulamur, 
dilecte fili, atque ut ingenii, studii pietatisque tuae fructus quam plu- 
rimis ad christianam sapientiam vel discendam vel docendam evadat, 
Deo favente, perutilis, vehementer optamus. Ita illam hic laboris tui 
mercedem accipies quae tibi in votis debet esse; sed altera eaque multo 
amplior te manet in caelis ubi « qui ad iustitiam erudiunt multos, 
« (fulgebunt) quasi stellae in perpetuas aeternitates ». Cuius auspex sit 
apostolica benedictio, quam tibi in testimonium benevolentiae paternae 
amantissime impertimus. 

Datum Romae apud sanctum Petrum, die xxx mensis ianuarii 
anno Mcmxx, Pontificatus Nostri sexto. 


BENEDICTUS PP. XV 

Il 


AD IOSEPHUM S. R. E. CARD. FRANCICA-NAVA, IN XXV NATALI EIUS ARCHIEPI- 
SCOPATUS CATANENSIS. 


Dilecte fili Noster, salutem et apostolicam benedictionem. — Fecisti 
haud ita pridem pro tua modestia, ut nemini significares, quo die abhinc 
annis quinquaginta sacerdotium inivisses. Eius igitur commemoratio 
diei, qui faustus in primis haberi solet, insciis omnibus quos nosti - et 
multos quidem - studiosos tui, apud te tacita praeteriit. Verum quo 
pacto prohiberes eos meminisse quotus esset hic annus, quum te ista 
ecclesia pastore diligentissimo uteretur? Itaque hoc Nobis sane liben- 
tibus affertur, quod tua egregie illustrat promerita, natalem quintum et 
vicesimum archiepiscopatus tui Catanensis communibus istius Cleri 
populique laetitiis propediem celebratum iri. Cuius Nos gratulationis 
ex animo participes, ea tibi, volumus, non solum pietatem erga te filio- 
rum, sed Nostram etiam in te benevolentiam declaret. Quare una cum 
his litteris munusculum accipe a Nobis, triplicem tabulam in qua tu 
contemplanda non tam artificis manum, quam animum dantis intueare. 
Deus vero lectissimis te muneribus augeat, precamur; eorumque sit 
auspex, dilecte fili Noster, apostolica benedictio quam tibi singulari 
cum caritate impertimus. 

Datum Romae apud sanctum Petrum, die v mensis martii Mcmxx, 
Pontificatus Nostri anno sexto. 


BENEDICTUS PP. XV 


AD R. P. D. ALOISIUM MARIAM MARELLI, EPISCOPUM BERGOMENSEM: DE PRAE- 
SCR{PTIONIBUS SEDIS APOSTOLICAE IN RE SOCIALI NON NEGLIGENDIS, IMMO 
RELIGIOSISSIME SEQUENDIS. 


Venerabilis frater, salutem et apostolicam benedictionem. - Soliti 
Nos quidem Bergomates nostros, utpote qui christianis moribus institu- 
tisque in exemplum florerent, libentissime respicere, admodum aegre 
non bonos rumores excepimus de quibusdam popularibus motibus qui 
nuper istic exstitissent. Profecto non est mirum, si inimicus homo, cum 

iam pridem de ista dominici agri ubertate tabesceret, sedulusque aucu- 
paretur nocendi opportunitatem, hac miserrimorum temporum occasione 
usus sit, ut in laeta foecundaque segete zizania superseminaret. At vero 
mala semina, quae, si semel radices egerint, possunt ipsas fruges oppri- 
mere, omnino, quantum est in Nobis, prohibere debemus ne succrescant; 
Nobis enim totius agri mystici curam Dominus demandavit. Itaque his 
te litteris appellamus, venerabilis frater, non quod de tua diligentia 
dubitemus, cuius in hac ipsa causa documentum dedisti, sed quia oppor- 
tunum ducimus dilectos filios, te interprete, hortari, ut in officio perma- 
neant: id quod alacriore etiam voluntate facturos confidimus, cum tuae 
viderint Nostram suffragari auctoritatem. 

Principio sciant omnes, cupimus, vehementer Nobis probari quod, 
cum, iam quiescentibus armis, ad intermissa opera vulgo reditus fieret, 
tu, venerabilis frater, novis tenuiorum necessitatibus occurrens, dioece- 
sano Consilio adhibito, proprium Officium institueris opificum rationibus, 
pro eorum varietate, provehendis. Optimum enimvero instituti genus 
valdeque frugiferum, si quidem recte, id est religione magistra, guber- 
netur; secus quantam perturbationem civitati possit afferre, satis super- 
que apparet. Ergo qui rei praesunt eiusmodi, quae cum communi salute 
arcte cohaeret, ante omnia necesse est christianae sapientiae de re 
sociali doctrinas, memorandis encyclicis Rerum Novarum aliisque Apo- 
stolicae Sedis litteris traditas, ob oculos semper habeant, easque reli- 
giosissime sequantur. Illa praesertim meminerint: in hoc vitae exiguo 
cursu miseriisque omnis generis obnoxio, nemini licere esse beato; bea- 
titatem veram absolutamque et eam sempiternam, tamquam aetatis 
bene actae praemium, nobis esse in caelis propositam; illuce nos, quid- 
quid agamus, spectare oportere; ob eam ipsam causam non tam dili- 
gentes esse debere in nostris iuribus quam in servandis officiis; sed 
tamen in hac quoque mortali vita fas esse postram, quoad possimus, 
emendare fortunam, commodioremque statum nobis quaerere; ad com- 
mune autem bonum nullam rem plus valere quam concordiam conspi- 
rationemque omnium ordinum; huius vero conciliatricem maximam esse 
christianam caritatem. Videant igitur quam male opificum utilitati con- 
sulerent qui, se professi meliorem eis vitae condicionem paraturos, unice 
se ad haec fluxa et caduca potiunda adiutores praeberent, eorumque 
animos non solum, officiorum christianorum admonitu, moderari negli- 
gerent, sed infestiores etiam facerent locupletibus, idque ea vi et acer- 
bitate verborum, qua concitare multitudines ad civilis societatis ever- 
sionem alieni a nobis homines consuevissent. Ad hoc tantum periculum 
avertendum erit, venerabilis frater, vigilantiae tuae, quotquot operariorum 

utilitatibus proprie student, eos, ut instituisti, commonefacere, ut, procul 
ab intemperantia linguae socialistis usitata, omnem operam suam, tum in 
agenda, tum in propaganda defensione huius causae, penitus perfundant 
christiano spiritu; qui si desit, nimium quantum obesse possunt, certe 
prodesse non possunt. Tibi autem omnes dicto audientes iam fore, spe- 
rare Nobis libet; quod si quis renuerit, eum a suscepto munere sine 
dubitatione removebis. 

Sed enim ad hane, quae proposita est, christianam elevationem, ut 
dicitur, humiliorum plus conferant oportet, qui plus habent, divino 
munere beneficioque, facultatis. Ita quotquot loco vel ingenii cultura 
ceteros antecedunt, ne recusent consilio, auctoritate, voce operariis 
adesse, varia praesertim quae sunt providenter instituta fovendo. Qui 
autem opibus abundant, nolint suas cum proletariis rationes ad summum 
ius exigere, sed aequitatis potius norma metiri. Quin vehementer iis 
auctores sumus, ut in hoc se gerant vel indulgentius, largeque et libera 
liter, quaamplurimum potuerint, de suo concedant atque remittant. Com- 
mode in ipsos cadit illud Apostoli ad Timotheum: divitibus huius saeculi 
praecipe... facile tribuere, communicare.! Quo quidem pacto tenuium 
animos, quos aviditatis opinio a se abalienavit, sensim sibi reconcilia- 
bunt. - Ceterum qui inferioris loci fortunaeque sunt, hoc probe intel. 
ligant, varietatem ordinum in civili societate a natura proficisci atque- 
a Dei voluntate denique esse repetendam: quoniam pusillum et magnum 
ipse fecit;* et quidem ad commoda et singulorum et communitatis aptis- 
sime. Iidem sibi persuadeant, quantumvis sua industria, opitulantibus 
bonis, ad meliora profecerint, semper sibi reliquam, ut ceteris hominibus, 
non exiguam dolorum materiam fore. Quapropter, si sapient, nec ad 
altiora quam queant attingere, frustra enitentur, et quae mala defugere 
non possint, ea quiete et constanter perferent in spem bonorum immor- 
talium. 

Itaque Bergomates, pro singulari eorum in Apostolicam hanc Sedem 
pietate et observantia, rogamus obsecramusque, ne se decipi patiantur 
horum fallaciis, qui mirifica quaedam pollicendo, ipsos nituntur ab avita 
fide divellere, ut ad miscenda turbandaque violenter omnia deinceps 
impellant. Non vim inferendo nec ordinem perturbando iustitiae veri- 
tatisque causa defenditur: illa autem eiusmodi arma sunt, quibus qui 
utantur, ipsi se ante omnes graviter vulnerent. 

Iam vero contra istos tam perniciosos fidei catholicae civilisque so- 
cietatis hostes, sacerdotum est maximeque parochorum, coniunctissimis. 

1 Tim., VI, 17-48. 

2 Sap., VI, 8. 

inter se animis tibique, venerabilis frater, perstudiose obsequentibus, 
fortiter contendere. Nemo ex iis iam putet rem hic agi a sacri ordinis 
ministerio alienam, propterea quod in genere agatur oeconomico, quando 
hoc ipso in genere sempiterna animarum salus periclitatur. Quare in 
suis officiis hoc numerent, volumus, quantum studii, vigilantiae, laboris 
possint, tantum ad socialem disciplinam actionemque conferre, atque eos 
qui hac in re ad nostrorum utilitatem recte versentur, omni ope fovere. 
Simul vero, quos habent suae curae concreditos, diligenter cum chri- 
stiana vivendi praecepta doceant, tum de socialistarum insidiis erudiant, 
tum etiam ad rei familiaris incrementa promoveant, illud tamen semper 
admonentes, quod impense orat Ecclesia: sic transeamus per bona tem- 
poralia ut non amittamus aeterna. 

Interea Nos divinae benignitatis vobis omnibus precari munera non 
cessabimus: quorum auspicem peculiarisque benevolentiae Nostrae 
testem, apostolicam benedictionem tibi, venerabilis frater, et clero popu- 
loque tuo amantissime impertimus. 

Datum Romae apud sanctum Petrum, die xt mensis martii McMxx, 
Pontificatus Nostri anno sexto. 


BENEDICTUS PP. XV 

ACTA SS. CONGREGATIONUM 


SUPREMA SACRA CONGREGATIO 8. OFFICII 


DECRETUM 


CIRCA « LES FAITS DE LOUBLANDE » 


In generali consessu habito feria tv, die 10 martii 1920, facta rela- 
tione de praetensis visionibus, revelationibus, prophetiis, etc., quae sub 
appellatione Les faits de Loublande evulgantur, et examinatis scriptis 
quae ad eadem referuntur, Emi ac Rmi Difi Cardinales in rebus fidei 
et morum I[nquisitores Generales, praehabito DD. Consultorum voto, 
decreverunt: « Mature perpensis omnibus, S. Congregatio declarat prae- 
« tensas visiones, revelationes, prophetias, etc., quae sub appellatione Les 
« faits de Loublande vulgo designari solent, nec non scripta quae ad 
« eadem referuntur, non posse probari ». 

Et insequenti feria v, die 11 eiusdem mensis et anni, Sanctissimus 
D. N. Benedictus divina Providentia Papa XV, in solita audientia 
R. P. D. Assessori S. Officii impertita, resolutionem Emorum ac Rihorum 
Patrum approbavit, confirmavit et in Acta Apostolicae Sedis referri 
praecepit. 

Datum Romae, ex aedibus S. Officii, die 12 martii 1920. 


A. Castellano, Supremae S. C. S. Off. Notarius. 


Il 


SUBMISSIO AUCTORIS OPERIS DAMNATI 


Alexander Favero, alter ex auctoribus libri, cui titulus: S. E. mon- 
signor arcivescovo L. Puecher-Passavalli, predicatore apostolico, vicario 
di S. Pietro; ricordi e lettere (1870-1897), decreto S. Indicis Congrega- 
tionis diei 13 ian. 1913 proscripti et in Indicem librorum prohibitorum 
inserti, se subiecit et opus reprobavit. 

Datum Romae, ex aedibus S. Officii, die 12 martii 1920. 


A. Castellano, Supremae S. C. S. Off. Notarius. 


Acta, vol. XII, n. 4. — 1-4-920. 9 

SACRA CONGREGATIO CONSISTORIALIS 


I 
TRIDENTINA 


DECRETUM QUO TRIDENTINA DIOECESIS S. SEDI IMMEDIATE SUBIICITUR 


Sedes episcopalis Tridentina, quae, primum Patriarchatui Aquileiensi 
subdita, dein Sanctae Sedi immediate subiecta erat, anno 1825 suffra- 
ganea reddita est Metropolitanae ecclesiae Salisburgensi. Mutatis vero 
in praesenti conditionibus et adiunctis, quorum causa Tridentina Sedes 
obnoxia facta fuerat metropoliticae iurisdictioni Salisburgensi, visum est 
expedire, ut praecedens memoratae dioecesis status redintegretur: idque 
Ssthus Dominus Noster Benedictus Pp. XV, rebus omnibus rite perpen- 
sis, fieri iussit. 

Quapropter, in exsecutionem Apostolici mandati, Sacra haee Congre- 
gatio, auditis Archiepiscopo Salisburgensi et Episcopo Tridentino, sup- 
pleto, quatenus opus sit, quorum intersit vel sua interesse praesumant 
consensu, hoc Consistoriali decreto dioecesim Tridentinam a provincia 
ecclesiastica Salisburgensi separat ac seiungit, eamque denuo immediate 
Sanctae Sedi subiectam declarat et constituit ad tramitem iuris, contra- 
riis quibuslibet minime obstantibus. 

Datum Romae, ex aedibus Sacrae Congregationis Consistorialis, 
die 24 februarii 1920. 


*& C. Carp. De Lat, Ep. Sabinen., Secretarius. 
L. S. 


+ V. Sardi, Archiep. Caesarien., Adsessor. 
DECRETUM 


PRO SOLEMNI CANONIZATIONE BEATORUM GABRIELIS A VIRGINE PERDOLENTE, 
MARGARITAE MARIAE ALACOQUE ET IOANNAE DE ARC. 


Omnibus feliciter expletis, quae iuxta sacros canones praemitti 
praescripta sunt, ut beati Servi Dei Gabriel a Virgine perdolente, cle- 
‘ricus professus: Congregationis Passionis, Margarita Maria Alacoque et 

loanna de Arc, Virgines, in Sanctorum albo recenseantur; Ssmus D. N. 
Benedictus Pp. XV, in huius diei Consistorio, proximam festivitatem 
Ascensionis D. N. I. C., die xm mensis maii, pro solemni Canoniza- 
tione beatorum Gabrielis a Virgine perdolente et Margaritae Mariae Ala- 
eoque assignavit, dominicam vero sequentem pro Joanna de Arc. In- 
super nonnullos ante dies, hoc est vil maii, novum Consistorium fieri 
decrevit in quo sententiam Episcoporum in re tanti momenti exquirat. 
Et ad hune finem praescribit ut omnes Antistites, qui sunt intra cen- 
tesimum ab Urbe lapidem, si possint, Romam petant et praefatis Cano- 
nizationis solemniis adsistant, etiamque, nisi grave aliquid obstet, Con- 
sistorio diei vu maii intersint, votum suum edituri. Ceteros Italiae et 
proximarum regionum Archiepiscopos et Episcopos, ut romanum iter ad 
eundem finem aggrediantur, peramanter invitat. Remotiores vero de hac 
tam iucunda et extraordinaria solemnitate certiores reddit. Ne autem 
frequentibus ad Urbem itineribus nimium graventur Episcopi, Sanctitas 
Sua benigne indulget ut, qui hac occasione Romam advenerint et memo- 
ratis solemniis interfuerint, eximantur ab obligatione visitandi sacra 
Limina prima proxima vice. 

Datum Romae, ex aedibus Sacrae Congregationis Consistorialis, die 
8 martii 1920. 


C. Carp. De Lal, Ep. Sabinen., Secretarius. 


L. 
+ V. Sardi, Archiep. Caesarien., Adsessor. 


MONITUM 


CAEREMONIARUM PRAEFECTI 


Rmi Archiepiscopi et Episcopi qui, iuxta adnexum S. Congregationis 
Consistorialis convocationis decretum, Romae sacris canonizationum 
Solemniis intererunt, oportet ut quamprimum subscripto Apostolicarum 
Caeremoniarum Praefecto (Piazza Capranica, 98, Roma-20) per episto- 
lam significent quo circiter die venturi sint, ut Praesulum numerus 
opportune cognoscatur, et ipsi schedulas, intimationes, nec non a 
Ss. Rituum Congregatione canonizandorum acta, pro Consistorio tempe- 
stive accipere possint. 

Ne vero Apostolici cursores in schedularum distributione ancipites 
haereant de Episcoporum domiciliis, oportet ut ipsi Archiepiscopi et 

Episcopi in scriptiseumdem Caeremoniarum Praefectum de suo quisque 
domicilio certiorem faciant. 

lidem Antistites secum deferent vestes praelatitias laneas violaceas, 
cum mantelleto pariter laneo violacei coloris, biretum, rocchetum, plu- 
viale simplex ex lamina argentea, sin minus ex serico damasceno albo, 
amictum, mitram ex linea tela alba, et cappam laneam violaceam pro 
Consistorio; quibus vero cappae praesto non sint, ex benignitate San- 
ctissimi Domini nostri Papae, ad Consistorium fas erit accedere indutos 
mantelleto supra rocchetum. 

Antistites autem, Cardinalitia dignitate praefulgentes, praeter vestes 
et cappas cardinalitias tam rubei quam violacei coloris, pro Solemniis 
canonizationum habebunt calceos rubeos, amictum, planetam albam 
opere phrygio aureo distinctam, mitram serico-damascenam cum vimpa 
et superpelliceo pro capellano caudatario, qui induet vestem sericam 
violaceam cuin crocea lanea violacei pariter coloris. 

Praesules ad Ordines vel Congregationes religiosas pertinentes 
quoad rocchetum et qualitatem ac colorem vestium, consuetum morem 
servabunt. 

A die 1* maii e cappis Emorum et Rmorum S. R. E. Cardinalium, 
Episcoporum et officialium Curiae tollentur pelles ermellineae, et Cardi- 
nales ac Antistites aliique de capella, domo vel familia Pontificis, ad 
Ordines vel religiosas Congregationes non pertinentes, vestes sericas 
induent. 


De manpato SSmr D. N. Parag. 


Romae, die 8 martii 1920. 
Caro.us ReEsPIGHI, 


Protonot. Ap., Caerem. Praefectus. 
L. S. 


Ill 
NOMINATIO 


Sshhus D. N. Benedictus Pp. XV, S. Congregationis Consistorialis 
decreto, nominavit: 


16 martii 1920. — R. P. D. Eugenium Giambro, episcopum Neo- 
castrensem, Administratorem Apostolicum dioecesis Nicotriensis et Tro- 


piensis. 


| 

SACRA CONGREGATIO CONCILIT 


BOIANEN. 


SERVITII CHORALIS 


Die 14 februarii 1920 


Quagstio. - Pontificia Commissio ad Codicis canones authentice 
interpretandos nuper ad hanc S. Congregationem solvendum remisit 
dubium, a canonico theologo ecclesiae cathedralis Boianensis de sui 
Episcopi consensu propositum, cuius tenor hic erat: « Jl canone 416 del 
« Codice di diritto canonico stabilisce: In statutis capitularibus iusta 
« designetur norma, ad quam canonici et beneficiarii in servitio altaris 
« fungantur per turnum tum officio celebrantis tum etiam ministerio 
« diaconi et subdiaconi, exclusis tamen ab hoc ministerio dignitatibus, 
« canonico theologo, poenitentiario, et, si praebendae distinctae habeantur, 
« canonicis ordinis presbyteralis. Sebbene le fonti, addotte in calce al 
« succitato can. 416 (tra le quali Conc. Trid. sess. XXII, De ref. c. IV, 
«e Caer. Ep., c. VIII, che parlano di assistenza al Vescovo), lascino 
« intendere che il riferito disposto debba riguardare anche Vassistenza del 
« ministero di diacono e di suddiacono da prestarsi al Vescovo, pure, per 
« eliminare qualsiasi dubbio, il sottoscritto prega l Eminenza Vostra Revma, 
« che si compiaccia chiarire se il disposto del Can. 416 succitato esenta 
« il canonico teologo ed il penitenziere dal ministero di diacono e di sud- 
« diacono anche quando pontifica il Vescovo ». 


ANIMADVERSIONES. - Argamentum ab oratore deductum per se solum 
ad dubium dirimendum profecto non sufficit. Ut enim in ipsa Praefa- 
tione Codicis (ed. cum notis) monemur « vix animadvertere attinet, 
« canones haud semper cum suis fontibus omni ex parte in sententia 
« congruere »; quo in casu normae adhibendae praescribuntur dilucide 
can. 6 n. 3 et 4, ita sane ut ius quoque velus in adnotatione fontium 
recensitum, non semper praesupponatur canonibus corrigendum, sed 
opportunum quoque perhibeatur ad supplendum quod in canonibus aptum 
locum forte non invenerit. In casu praescriptum cap. VIII, n. i Caerem. 
Episcop. (cui consonant cap. IX n. 1 et cap. X n. 1) haec exhibet: « Epi- 
« scopo sive missam celebret vel ad Vesperas officium faciat, vel si illis 

« tantummodo sit praesens, convenit suos adsistere canonicos, qui, si 
«in ecclesia sint distincti ordines, seu praebendae presbyterales et dia- 
« conales, erunt duo primi canonici ex ordine diaconali, Quod si forte 
«in aliqua ecclesia nec dignitates neque ordines distincti essent, tunc 
«erunt duo primi canonici, vel dignitates, immediate sedentes post 
« primam dignitatem, vel post primum canonicum ». Ut facile liquet, ab 
hoe praescripto quaelibet abest mentio exceptionis favore canonici theo- 
logi ac poenitentiarii: nihilque profecto impedit, quominus v. g. cano- 
nicus theologus qui praebendam possidet diaconalem, ex praescripte 
Caeremonialis, si sit primus vel alter in suo ordine, teneatur Episcopo 
in ministerio diaconi aut subdiaconi ministrare. - Quamobrem, si prae- 
scriptum istud ad normam can. 416 accipiendum sit, iam dicendum erit 
Codicis promulgatione correctum et innovatum, ita quidem ut, tum in 
prima, tum in altera eiusdem praescripti periodo, addendum sit « exclusis 
« tamen ab hoc ministerio canonico theologo ac poenitentiario ». 

At vero, haec correctio, ad normam can. 2, non est de facili prae- 
sumenda, quum, immo e contrario, « omnes liturgicae leges vim suam 
« retinent, nisi earum aliqua in Codice expresse corrigatur ». Sed in 
casu, quin de expressa cogitare liceat, nec implicitam haberes corre- 
ctionem, quum in can. 416 procul dubio non agatur nisi de chorali 
ordinario servitio a canonicis erga canonicos exhibendo: loquitur enim 
canon de canonicis vel beneficiariis in officio celebrantis, de ministeriis 
quibus per turnum fungi debeant, non solum canonici sed etiam bene- 
ficiarii; quae omnia nullo modo aut titulo aptari possunt adsistentiae 
praestandae Episcopo, a qua excluduntur beneficiari, exsulat officium 
celebrantis, multoque magis turni cuiuspiam notio. - Crescit haec dif- 
ficultas consideranti, exceptionem in Codice concessam favore canonici 
poenitentiarii et theologi, si absque limitatione accipiatur, novam esse 
in iure, quum hucusque uterque eximeretur ab hoc ministerio prae- 
stando, dumtaxat dum suis specialibus detinebatur officiis audiendi 
confessiones aut legendi docendique (cfr. v. g. S. C. C. in Montis Alti 
Oneris, 22 dec. 1906 et iura multa ibi recensita): quamobrem nec legis- 
lator eam exemptionem directe et expresse sancire voluisse videtur, 
sed potius indirecte, quum prima intentio canonis 416 feratur, ut palam 
legenti est in « iustam designandam normam » pro servitio altaris, per 
quam normam, in singulis casibus designandam, potius quam ipsa 
auctoritate canonis, exceptio illa in concreto firmetur: nec absonus erit 
cogitatu casus, in capitulis in quibus praebendae distinctae habeantur 
et canonicus theologus ac poenitentiarius non sint in ordine presby- 
terali, ubi exceptio illa, ad hos quoque constanter et absolute extensa, 

officere possit iustitiae constabiliendae normae, quippe quae praeter 
modum coarctaret numerum eorum qui in turnum ministerii advocari 
possent. Quidquid de hac re sit censendum, certe incongruum magis ap- 
paret, non tam per Codicem quam potius per normam servitii choralis 
in singulis capitulis constabiliendam, innovatum arbitrari Caeremonialis 
Episcoporum de quo agimus generale praescriptum. 


Reso.utio. - Sacra Congregatio Concilii, in plenariis Emorum ac 
Rmorum Patrum comitiis in Palatio Apostolico Vaticano habitis die 
14 februarii 1920, proposito dubio, nimirum: An, vi can. 416 C. 1. C., 
canonicus theologus et poenitentiarius exempti sint ab officio diaconi et 
subdiaconi praestando Episcopo solemniter celebranti respondendum cen- 
suit: Negative, et servetur Caeremoniale Episcoporum. 

Facta autem de praemissis Ssmo Domino Nostro Benedicto Div. 
Prov. PP. XV relatione per infrascriptum S. Congregationis Secretarium 
in audientia diei insequentis, Sanctitas Sua datam resolutionem appro- 
bare et confirmare dignata est. 

I. Mort, Secretarius. 


SACRA CONGREGATIO DE RELIGIOSIS 


Decretis S. C. de Religiosis, Ssthus Diius Noster Benedictus PP. XV: 


18 ianuarii 1920. — Institutum Filiarum a S. Joseph, vulgo « Pro- 
tectoras de la Infancia » nuncupatum, cuius domus princeps in civitate 
S. lacobi de Cile sita est, laudavit; 

— Instituti Sororum S. Ioseph, a Sstho Corde lesu, cuius domus 
princeps in civitate Sydneyensi sita est, Constitutiones definitive appro- 
bavit. 


120 Acta Apostolicae Sedis - Commentarium Offciale 


SACRA CONGREGATIO DE PROPAGANDA FIDE 


EPISTOLA 
AD VICARIOS ET PRAEFECTOS APOSTOLICOS, QUA POTESTAS IPSIS FIT NOMI- 
NANDI VICARIUM DELEGATUM. 


Reverendissime Domine, 


Iuxta can. 198 Codicis I. C., Vicariis et Praefectis Apostolicis ius 
non competit sibi eligendi Vicarium Generalem sicut fas est Episcopis 
residentialibus; sed ipsis potestas tantum est nominandi, cum muneri- 
bus in singulis casibus determinandis, delegatum qui etiam alius esse 
potest quam provicarius, de quo in can. 309. 

Sed cum ex alia parte opportunum videatur Superiores Missionum 
auctoritate pollere sibi deligendi aliquem vicarium, qui practice eadem 
gaudeat iurisdictione quam ius canonicum Vicariis Generalibus tribuit, 
non exclusa habituali potestate exsecutioni mandandi rescripta ponti- 
ficia atque utendi iisdem peculiaribus facultatibus quas haec S. C. Ordi- 
nariis locorum communicat, SS. D. N. Benedictus divina Prov. PP. XV, 
in audientia habita ab infrascripto Cardinali Praefecto S. C. de Propa- 
ganda Fide, die 6 novembris anni 1919, haec in bonum Missionum sua 
benignitate concessit: I. Sanavit nullitatem actuum iurisdictionis posi- 
torum ab illis missionariis qui forsan ut vere Vicarios Generales se 
gesserunt. Il. Elargitus est Ordinariis Missionum potestatem nominandi 
Vicarium Delegatum, si eo indigeant, cui practice concessa sit omnis 
iurisdictio in spiritualibus et temporalibus, qua ex Codice 1. C. uti potest 
Vicarius Generalis in dioecesi. _ 

Ex hac concessione, omnibus Superioribus Missionum facta, nunc 
tu poteris Vicarium Delegatum nominare, qui gaudeat omnibus facul- 
tatibus Vicario Generali tributis, ad normam can. 368, § 1°, 2°. 

De numero autem et de officio Vicariorum Delegatorum in una- 
quaque Missione eadem valeant quae de Vicario Generali in Codice J. C. 
statuta sunt (can. 366 et seq.).- Quae dum tibi communico, Deum precor 
ut te sospitem incolumenque servet. 

Romae, die 8 decembris 1919. 


Addictissimus 
G. M. Carp. van Rossum, Praefectus. 


C. Laurenti, Secretarius. 

II 
DECRETUM 


DESIDERATUS S. R. E. CARD. MERCIER, ARCHIEPISCOPUS MECHLINIENSIS, NOMI- 
NATUR PRAESES IN UNIVERSA REGIONE BELGICA PIAE UNIONIS CLERI PRO 
MISSIONIBUS. 


Ut gravissimo officio, quod Ecclesiae incumbit praedicandi Evange- 
lium per universum orbem, christifideles pro suis viribus validius coo- 
perentur, nihil magis conferre potest quam eorum studium ad tam 
nobile opus, impensa atque adsidua sacerdotum cura, excitare atque 
fovere. Hunc in finem nuper orta est Unio cleri pro missionibus, quam 
Ssmhus D. N. Benedictus Pp. XV, multis ditatam indulgentiis atque spi- 
ritualibus auctam privilegiis, per suas Litteras Encyclicas de fide pro- 
paganda modo datas, summopere commendavit, atque ut in omnibus 
dioecesibus erigeretur se in votis habere significavit. Ut autem in nobi- 
lissima Belgarum natione, quae sacras missiones iamdudum apostolicis 
viris opibusque plurimum iuvit, praedicta Consociatio firmius stabiliatur 
et vigeat, haec S. Congregatio Christiano Nomini Propagando, vigore 
facultatum sibi a Summo Pontifice tributarum, eiusdem Piae Unionis 
cleri pro missionibus Praesidem in universa Belgica regione per prae- 
sens Decretum nominat et constituit Efhum Virum Cardinalem Deside- 
ratum Mercier, Archiepiscopum Mechliniensem, cum omnibus iuribus ac 
facultatibus tali muneri adnexis; cuius auctoritate et ductu nihil est 
dubitandum, quin studium erga sacras missiones in ea regione iam 
adeo fervens, vividius etiam ad catholicam fidem per orbem promoven- 
dam flammescat. Contrariis non obstantibus quibuscumque. 

Datum Romae, ex aedibus S. Congregationis de Propaganda Fide, 
die 2 februarii 1920. , 


G. M. Carp. van Rossum, Praefectus. 


L. S. 
C. Laurenti, Secretarius. 

SACRA CONGREGATIO RITUUM 


I 


ROMANA 
DUBIA 


CIRCA TRES MISSAS IN DIE NATIVITATIS DOMINI ET COMMEMORATIONIS OMNIUM 
FIDELIUM DEFUNCTORUM CELEBRANDAS. 


A Sacra Rituum Congregatione sequentium dubiorum solutio expo- 
stulata est; nimirum: 


1. « An Sacerdos, qui ob debilitatem visus aliamve iustam causam 
« ex Indulto Sedis Apostolicae celebrat aliquam ex Missis votivis aut 
« Missam quotidianam Defunctorum, possit in die Commemorationis 
« Omnium Fidelium Defunctorum ter Sacrum facere, eamdem Defun- 
«ctorum Missam quotidianam repetendo? ». 

2.« An idem Sacerdos, qui pariter ex Apostolicae Sedis Indulto 
« Missam Deiparae votivam aut aliam votivam celebrat, valeat in poste- 
«rum die Nativitatis Domini eamdem prorsus Missam ter dicere? ». 

Et Sacra eadem Congregatio, audito specialis Commissionis suf- 
fragio, omnibus perpensis, rescribendum censuit: 

« Affirmative ad utramque quaestionem facto verbo cum Sanctissimo ; 
« de cetero rite servatis tum Constitutione Apostolica Incruentum alta- 
« ris Sacrificium, 10 augusti 1915, tum Rubricis ac Decretis dies Nati- 
« vitatis Domini et Commemorationis Omnium Fidelium Defunctorum 
« respicientibus ». 

Quam resolutionem, Sanctissimo Domino Nostro Benedicto Papa XV 
per infrascriptum Cardinalem Sacrae Rituum Congregationi Praefectum 
relatam, Sanctitas Sua ratam habuit et probavit, die 26 ianuarii 1920. 


+H A. Carp. Vico, Ep. Portuen. et S. Rufinae, 
S. R. C. Praefectus. 
L. S. 
Alexander Verde, Secretarius. 

Il 


ABYSSINEN. 


BEATIFICATIONIS SEU DECLARATIONIS MARTYRII SERVI DEI ABBA GHEBRE MI- 
CHAELIS, SACERDOTIS, COOPTATI IN CONGREGATIONEM MISSIONIS S. VIN- 
CENTIL A PAULO, IN ODIUM FIDEI, UTI FERTUR, INTEREMPTI. 


Aethiopiae gentes, quas primis Ecclesiae saeculis divini verbi prae- 
cones, ab Aegypto advenientes, evangelizarunt, postea, everso potissi- 
mum imperio romano, paulatim segregatae, ab ipsa vera fide et Eccle- 
siae unitate, eiusque capitis Romani Pontificis communione seiunctae 
sunt. Aliqua quidem antiquae fidei legisque christianae observabant 
vestigia, sed pluribus arianorum, montanistarum, graecorum aliorum- 
que dissidentium erroribus, magna in parte, commixta. Non defuerunt, 
maxime saeculis xtv et xvi, missionarii ex Ordine Franciscali et e Socie- 
tate [esu, qui, apostolico zelo et salutari doctrina, regiones illas exco- 
lere aggressi sunt. Attamen, alternis vicibus, propitia vel hostili domi- 
natione imperante, missionis africanae opus magis vel minus attulit 
congruentes fructus. Schismaticorum enim opera, regumque potentia, 
in catholicos, praesertim in missionarios, saepe saepius excitatum fuit 
odium et bellum; multique Fidei assertores et vindices occubuerunt, 
quibus accensendi sunt illius regionis protomartyres beati Agathangelus 
et Cassianus ex inclyto capuccinorum Ordine. Postremis autem tem- 
poribus Fidei catholicae propagationem renovarunt sodales illustres, 
tum ex eodem Ordine Franciscali, inter quos clarissimus Gulielmus 
Massaia, postea S. R. E. Cardinalis, tum e Congregatione Missionis 
s. Vincentii a Paulo, ex quibus apostolatus et sanctitatis fama incla- 
ruerunt Ven. [ustinus de Iacobis, episcopus Nilopolitanus et Vicarius 
Apostolicus Abyssinen., eiusque praecipuus discipulus aethiops et sacer- 
dos Abba Ghebre Michaél, de cuius vita et passione ad causam beati- 
ficationis seu declarationis martyrii ineundam, brevi sermone narratur. 
In aethiopica regione Godjiam nuncupata, saeculo xvii, anno nempe 
1788, apud oppidulum cui nomen Mertoulé Mariam, ortus est Dei Fa- 
mulus Michaél Abba Ghebre. Ex historicis documentis et testium depo- 
sitionibus iuridice constat quod eius pater fuit Akilo, et ipse, tum puer 
tum adolescens, virtutis amore et scientiae studio effulsit. In loco et 
tempore schismate et haeresi contaminatis, Michaél, licet in schismate 

natus et errorum tenebris, iuxta sectam Kevat, ad quam _ pertinebat, 
obscuratus, tamen, timens Deum, operibus et precibus Eum sibi pro- 
pitium reddere satagebat. Anceps dubiisque agitatus circa suae vitae 
statum et religionem, magis incensus erat ad veritatem inquirendam et 
iustitiam sectandam. In quo discrimine versatus, omne studium adhi- 
buit ad assequenduum quod optabat et, factus iam adultus, unam Christi 
Fidem se profiteri ostendens, monasterium satis illustre ingressus est 
et inter monachos adscitus. Quo suis autem verae doctrinae inquiren- 
dae satisfaceret votis, sodalium et superiorum consilio adhaerens, celebre 
monasterium Debré-Motza adivit, ea spe suffultus, ut ex veterum libro- 
rum lectione et monachorum conversatione et doctrina instrueretur. 
Verum nec studiis nee exspectationi respondit optatus exitus. Neque 
melior exstitit scholasticus fructus sub duobus monachis doctisque magi- 
stris Haléka Oueldé Sellasié atque. Azadi Lamieh, degentibus in urbe 
Gondar, ad quam ipse, eadem spe fretus, migraverat. Itaque, de monasterio 
in monasterium, de magistris in magistros transiens, suas anyietates et 
dubia nec enodare nec deponere poterat. Interim Michaélem, eruditione 
et virtute praeditum, plures adolescentuli existimabant et, annuentibus 
parentibus, ad illum confluebant, ut Fide, litteris bonisque moribus 
imbuerentur. Ex discipulis habuit sibi carissimum ipsius regis filium 
loannem, eosque omnes affectu et labore docuit et erudivit in illustri 
monasterio Goundé-Goundé, quo ad finem sibi propositum consequen- 
dum se receperat. Contigit autem quod Oubié rex, Tigrensi regione 
potitus, unam eamdemque volens suis subditis esse fidem et religionem, 
e medio sublata sectarum varietate, ad hoc opus suscipiendum et absol- 
vendum legatos constituit, inter quos ipse Michaél, prudentia et zelo 
pollens, electus fuit. Paulo post ad aethiopum littora appulit Ven. Dei 
Famulus [ustinus de lacobis, e Congregatione missionariorum sancti Vin- 
centii a Paulo, qui, verbo et exemplo, illas regiones quaquaversus per- 
lustrabat ad catholicam religionem propagandam. Hic sacerdos euro- 
paeus a rege legatis praepositus, officium accepit sub conditionibus, 
nempe, post expletam legationem, cum ipsis legatis Romam adeundi; 
et catholici nominis communitatem et templum in illo regno consti- 
tuendi. Voti compos factus, una cum sociis in Aegyptum profectus est 
Iustinus, qui, in ipso itinere, novit Michaélem esse veritatis cupidum 
et bene dispositum ad veram Fidem rectamque disciplinam a novo 
praeceptore percipiendam: de quo idem Michaél amicis dixerat: « Euro- 
« paeum virum agnovi, qui bonam religionem docet; huic attente exau- 
« diam ». Legati quum pervenissent ad Petrum, Coptorum Patriarcham 
schismaticum, suam ibi missionem diligenter expleverunt. Mox, [ustino 


| 


S. Congregatio Rituum 125 


duce, Italiam per Tyrrenum mare petierunt, et Romam ingressi, hanc 
almam Urbem civilitatis et religionis fama celebrem consalutarunt. Iuvat 
hic referre quinam fuerint, lustino de Iacobis praeside, praecipui huius 
legationis et peregrinationis socii; videlicet: Alleka Afté Selassié, Abba 
Ghebre Michaél, Reussé Debré Oueldon, Amaré Kénfou, Abba Scifou, 
Abba Ghebre Selassié, Deftéra Desta, Deftéra Ailou, Zacharias, etc. Legati 
omnes, stupore capti et admirantes vetera et nova, profana et sacra almae 
Urbis monumenta et templa, ineffabile solatium et gaudium experti sunt, 
magis auctum cum Pontifici Maximo Gregorio XVI se demisse ac humi- 
liter sistiterunt. Magnificum urbis Romae spectaculum, solemnes fun- 
ctiones religiosae, viva et operosa civium Fides, quae, inde a primordiis 
christianae religionis, teste Paulo, annuntiabatur in universo mundo, 
et praesertim Romani Pontificis, Christi in terris Vicarii et Petro apo- 
stolorum principi successoris conspectus et eloquium, hoc totum ita 
illos foris intusque commovit, ut, divina opitulante gratia, ad veram 
Fidem plures converterentur, et si non omnes, id humanis timoribus 
contigisse compertum est. In Aegyptum omnes reversi, ibique relicto 
Iustino sacerdote europaeo, legati rursus adeunt Petrum Patriarcham 
et coram ipso eiusque clero de vera religione strenue disputat Michaél 
eo felici successu, ut a Patriarcha litteras acciperet ad Episcopum schi- 
smaticum, vulgo Abuna, quibus universi aethiopes ad abiurandas hae- 
reses et sectas, et ad pacem et communionem cum Aegyptiorum ecclesia 
coptica vehementer excitabantur. Tunc Massauam urbem maritimo iti- 
nere omnes tenuerunt. Sed quum quidam presbyteri schismatici men- 
tem et mandatum Michaélis novissent, eidem insidias et necem moliun- 
tur et parant, ut impedirent litterarum patriarchalium traditionem, et 
optatam conversionem in unam Fidem et communionem, cum sectarum 
detrimento et eversione. Frustra tamen: nam Michaél haec omnia decli- 
navit, iter faciendo ad civitatem Aduam, ubi Iustinum de Iacobis liben- 
tissime revisit et alloquutus est. Inde ad urbem Gondar rediit, ubi coram 
suis presbyteris Episcopus schismaticus Salama Michaélem excepit, sed 
epistolas patriarchales sibi traditas legere noluit, imo contempsit et 
seposuit; Deique servum contra obtestantem graviter percuti atque in 
vincula et carcerem coniici iussit; cognita deinde eius amicitia cum 
Rege, remissiori poena ipsum excommunicatione et exilio mulctavit. 
Michaél autem patria relicta, Aduam petiit, ibi cum Iustino de Iacobis 
de religione disserens, meruit a Deo accipere lumen Fidei et gratiae 
donum. Abiurata enim haeresi, in gremium Romanae Ecclesiae ab ipso 
fustino susceptus est; huiusque conversionis exemplum plures quoque 
aethiopes sequuti sunt. Inde ira et odio exarsit Episcopus haereticus 

contra catholicos et missionarios, et Michaélem eiusque comitem Abba 
Téklé Gorghis tormentis, catenis et durissimo carcere damnavit. Quod 
quum addiscisset lustinus, obsequentibus litteris ad regem Oubié mis- 
sis, utriusque viri libertatem postulavit et obtinuit. Tune ambo, vinculis 
soluti et ad libertatem restituti, descenderunt Alitienam et ab ipso Iustino 
de Iacobis, qui, Massauam secedere coactus, illic consecrationem epi- 
scopalem per manus Episcopi Massaia iam receperat, quique tune Ali- 
tienae morabatur, atque ab universo populo gratulatione ac laetitia 
excenti et ad templum deducti, gratias Deo optimo maximo tum pas- 
sionis tum liberationis reddiderunt. Paulo post Michaél, virtute et me- 
rito dignus, ab eodem Episcopo Nilopolitano Lustino, per omnes et sin- 
gulos Ordinum gradus promotus, sacerdotio est auctus, eiusque adiutor 
et comes assiduus, etiam in Congregationem Missionis cooptatus, ma- 
xime adlaboravit in ministerio verbi Dei, in sacris libris amarico ser- 
mone vulgandis ad popularium usum et utilitatem, indefessus ad con- 
versionem civium et confutationem haereticorum, fulgens catholicae 
doctrinae vindex et propugnator atque christianae virtutis exemplar. 
Hoc decurrente tempore, Theodorus rex Abyssiniae, inito foedere cum 
amico Salama episcopo, decretum edidit iussitque aethiopes universos 
unam eamdemque Fidem profiteri oportere, sancita poena mortis con- 
tradicentibus. Nova fidei formula, ab ipso schismatico episcopo com- 
posita et proclamata asserebat: « Christum Salvatorem in ipsa sua 
« humanitate esse Deum, atque uti hominem habere unam eamdemque 
« scientiam Dei Patris et Spiritus Sancti ». Quare, instante Salama, 
decreto regio Iustinus europaeus in exilium pulsus est, aethiopes vero 
catholici tormentis subiecti, nisi suam religionem desererent et propo- 
sitam fidei formulam unice profiterentur. Michaél, constanter respuens 
formulam haereticam firmiterque profitens catholicam suae Fidei con- 
fessionem, pluries tormentis cruciatus et flagellis caesus, in horridum 
earcerem detrusus est, catenis onustus. Tandem decimoquarto captivi- 
tatis mense, laboribus et vexationibus debilitatus et fractus, strenuus 
Christi Atleta spiritum Deo reddidit, exeunte mense augusto, in calen- 
dario aethiopum anno 1847 (1855), aetatis suae sexagesimo quarto. Eius 
corpus ab amico et comite Deftéra Desta elatum et sepultum prope 
domum cuiusdam Sedik Abroyé, in provincia Ovaré, regni Gallensis, 
fertur fidelium pietate et frequentia necnon quibusdam signis et pro- 
digiis fuisse statim illustratum. Super fama autem sanctitatis et mar- 
tyrii Servi Dei, ab eius obitu usque ad haec tempora, constructi sunt 
Processus Informativi, auctoritate ecclesiastica, Abyssiniae anno 1904 
et Eritreae anno 1909, atque Romam ad Sacram Rituum Congregatio- 

nem delati, ex quibus superius descripta de vita et passione Abba 
Ghebre Michaélis habentur desumpta. Quae quum ita sint, instante 
Rmo Dito Raphaéle Ricciardelli, Congregationis Missionis procuratore 
generali et huius causae postulatore, servato iuris ordine, attentisque 
litteris postulatoriis quorumdam Emorum S. R. E. Cardinalium, plu- 
rium Archiepiscoporum et Episcoporum, rogantibus etiam Vicariis Apo- 
stolicis et Superioribus Abyssiniae, Eritreae aliorumque missionum, 
praepositis generalibus Ordinum et Congregationum una cum superiore 
generali et visitatoribus Congregationis missionis atque antistita gene- 
rali Puellarum caritatis s. Vincentii a Paulo aliisque illustribus viris et 
mulieribus, infrascriptus Cardinalis Antonius Vico, Episcopus Portuen. 
et S. Rufinae, loco et vice Emi ac Rimi Dii Cardinalis Caietani Bisleti, 
eiusdem causae Ponentis seu Relatoris, in Ordinario sacrae Rituum 
Congregationis coetu, subsignata die ad Vaticanas aedes coadunato, 
sequens dubium discutiendum proposuit: An signanda sit Commissio 
introductionis causae.in casu et ad effectum de quo agitur ? Et Emi ac 
Rmi Patres sacris tuendis ritibus praepositi, post relationem ipsius Car- 
dinalis proponentis, audito voce et scripto R. P. D. Angelo Mariani, 
Fidei promotore generali, omnibus sedulo perpensis, rescribendum cen- 
suerunt: Affirmative seu signandam esse Commissionem introductionis 
causae, si Sanctissimo placuerit. Die 24 februarii 1920. 

Facta postmodum Sanctissimo Domino nostro Benedicto Papae XV 
per infrascriptum Cardinalem Sacrae Rituum Congregationi Praefectum 
relatione, Sanctitas Sua Rescriptum eiusdem Sacrae Congregationis ratum 
habens, propria manu signare dignata est Commissionem Introductionis 
Causae beatificationis seu declarationis martyrii Servi Dei Abba Ghebre 
Michaélis, sacerdotis, cooptati in Congregationem Missionis s. Vincentii 
a Paulo, die 25 eisdem mense et anno. 


o& A. Carp. Vico, Ep. Portuen. et S. Rufinae, 
S. R. C. Praefectus. 


L. S. 
Alexander Verde, Secretarius. 

S. SEBASTIANI FLUMINIS IANUARII IN BRASILIA 


CIRCA RITUM EXEQUIARUM 


Emus et Rmus Diius Cardinalis loachim Arcoverde de Albuquerque 


Cavalcanti, archiepiscopus S. Sebastiani Fluminis [anuarii, in Brasilia, 


Sacrae Rituum Congregationi haec quae sequuntur exposuit, nimirum: 


« Ritus exequiarum, ut in Rituali romano praescribitur, in hac Archi- 
« dioecesi non est servatus, quia cadavera ad ecclesiam non ducuntur, 
« ob leges civiles, quae obligant ut sepulturae tradantur vigintiquatuor 
«horis post obitum; et etiam quia coemeteria, quae sunt sub lege civili, 
« satis distant a paroecia. Parochi vocantur domi et hic cadavera com- 
« mendantur. 

« Hine quaeritur: Quaenam rubricae et normae in casu servandae? ». 

Et Sacra eadem Congregatio, audito etiam specialis Commissionis 


-Suffragio, praepositae quaestioni ita respondendum censuit: 


«1. Servandum, quantum fieri potest, Rituale romanum (tit. VI, 
«c. IV, Exequiarum Ordo) et can. 215 Cod. 1. C. ». 
« 2. Familia defuncti certior fiat funus cum Missa exequiali peragi 
posse, etiam praesente moraliter cadavere, iuxta Rubricas et Decreta ». 
« 3. Pro casibus autem extraordinariis dabitur Instructio S. R. C. ». 
Atque ita rescripsit et declaravit. Die 28 februarii 1920. 


b& A. Carp. Vico, Ep. Portuen. et S. Rufinae, 
S. R. C. Praefectus. 


Looms. 


Alexander Verde, Secretarius. 

ACTA TRIBUNALIUM 


SACRA ROMANA ROTA 


BERGOMEN. 


[URIS FUNERANDI (PEZZOLI-FOJADELLI) 


Benedicto PP. XV feliciter regnante, Pontificatus Dominationis Suae 
anno quinto, die 25 februarii 1919, RR. PP. DD. Petrus Rossetti, Ponens, 
Raphaél Chimenti et Maximus Massimi, Auditores de turno, in causa 
Bergomen. - luris funerandi, inter Rev. Alexium Pezzoli, Parochum loci 
« Almenno S. Bartolo:neo », repraesentatum per procuratorem Angelum 
D Alessandri, advocatum, et Rev. Aloisium Fojadelli, parochum loci « Al- 
benza », repraesentatum per procuratorem ex officio deputatum, Henricum 
Benvignati, advocatum, sequentem tulerunt definitivam sententiam. 


In pago, vulgo « Almenno S. Bartolomeo » Dioecesis Bergomensis 
anno 1856 fuit erecta domus hospitalis a fundatoris nomine « Bettoni » 
nuncupata, infirmis recipiendis atque curandis trium parochiarum Com- 
munitatem constituentium, aliarumque trium parochiarum finitimarum. 
Parochus loci, in quo sita est praefata domus, inde ab initio fundationis 
omnia parochialia munia in ea exercuit, et infirmorum, ibi degentium, 
curam egit, quos etiam morti proximos Sacramentis Ecclesiae refecit, 
defunctosque, iustis funebribus rite persolutis, nulla facta parochiarum 
distinctione, tumulavit, quin ullus parochus proprius reclamaverit. 

Die 28 martii 1916 in dicto hospitali Maria Castagna, domo Albenza, 
defuncta est: et tune primum Rev. Parochus Aloisius Fojadelli paro- 
chialia iura sibi exercenda reclamavit, eaque exercere sategit; monito 
enim prius Parocho Almenno S. B., defunctae cadaver levavit, exple- 
toque funere, in parochia sua illud tumulavit. 

De hac agendi ratione conquestus est Parochus Almenno S. B., 
Alexius Pezzoli, qui ratus, iura sua in casu fuisse laesa, rem definien- 
dam Ecclesiasticae Curiae Bergomensi commisit: postulavit ut ante 
omnia Parochus Fojadelli emolumenta omnia, praefati funeris intuitu 
percepta, sibi restitueret, et deinde ius suum exclusivum recognosce- 
retur funera peragendi eorum omnium, qui in hospitali Bettoni dece- 

derent, quamvis subditi essent Parocho Albenza, quin huic quarta cano- 
nica deberetur. 

Quaestione administrationis et disciplinae tramite perpensa, Eccle- 
siastica Curia neutrum admisit: - huic decisioni Parochus Pezzoli non 
acquievit, qui ideo voluit, quaestionem perpendi ac definiri iudiciali 
ordine servato. Quod revera factum est. Sed sententia, quae die 11 mar- 
tii 1917 prodiit, resolutioni iam factae fuit plene conformis; ludex enim 
decrevit: 

« 1) Doversi respingere la domanda dell’attore, che cioé sia rico- 
« nosciuto al parroco pro tempore di Almenuo S. Bartolomeo il diritto 
« esclusivo e quoad omnia di fare i funerali di quei parrocchiani di 
« Albenza, che vengono a morire nell’Ospedale Bettoni di Almenno 
« S. Bartolomeo. 

« 2) Non spettare al Parroco di Almenno lo spoglio e gli emolu- 
« menti percepiti dal parroco di Albenza nel funerale da lui celebrato 
« alla defunta Castagna Maria. 

« 3) Le spese della causa, stabilite in lire 200, spettare all’attore 
« Sac. Alessio Pezzoli, Prevosto di Almenno S. Bartolomeo, il quale pure 
« dovra rifondere al convenuto tutte le spese, per il presente processo 
« incontrate, da liquidarsi in separata sede ». 

Ab hac sententia Parochus Pezzoli ad H. S. T. rite appellavit, et 
in hodierno turno quaestio perpendenda ac definienda proponitur sub 
sequent dubiorum formu a inter partes contendentes statuta: 

1) An ius funerandi et tumulandi decedentes in Hospitali, vulgo Bet- 
toni, exclusive et quoad omnia competat parocho loci, Almenno S. Barto- 
lomeo dicti, vel potius parochis respectivi domicilii defunctorum. 

2) An Parochus loci Albenza debeat parocho loci Almenno S. Barto- 
lomeo emolumenta restituere, ex funere Mariae Castagna percepta. 

3) An expensae prioris iudiciét solvendae sint a Parocho loci Almenno 
S. Bartolomeo, vel potius inter partes compensandae. 


In iure. - Explorati iuris est, generatim christifideles, decedentes 
absque electione sepulturae, vel sepultura maiorum, in parochiali Eccle- 
sia debere sepeliri, in qua officia consueverunt audire divina, et eccle- 
siastica recipere sacramenta (cap. 1 et 5, De sepult.; cap. 1 et 3 eiusd. 
tit. in 6; Clementina, Dudum, par. Verum, eod. tit.). Ideo ad parochum 
domicilii vel quasi domicilii pertinet nedum cadaver levare et deducere 
funus, sed insuper, si defunctus sit in sua parochia sepeliendus, exe- 
quiales preces super illud peragere, ac demum humo mandare (Vee- 
chiotti, Inst. Can., vol. I. t. 3, ¢. 5). 

Hane regulam confirmant Doctores, quos inter Barbosa (De Offic. 
Parochi, p. 3, c. 27, n. 1); Card. De Luca (De Paroch., Disc. 41, n. 6); 
Pignatelli (tomo IV, Consult. 73, n. 52; Consult. 57, nn. 6, 7, 8); Leu- 
renius (For. Benef., p. I, qu. 451, n. 1); Wernz (lus Decret., tom. III, 
par. II, n. 776, nota 27): praxis S. Congregationis Concilii (in Bononiensi, 
13 februarii 1695; in alia Bononiensi, 13 februarii 1857; in Apuana, 
19 maii 1888): demum iurisprudentia rotalis (Juris tumulandi, 5 mar- 
tii 1705, c. Priolo; Mediolanen., 29 maii 1914, c. Sebastianelli). Concinit 
Cod. Tur. Can., can. 1216, can. 1218. 

Sequitur inde, decedentes extra parochiam, non electa sepultura, et 
sepultura maiorum non exstante, in parochia propria tumulari debere 
si eo commode possint transferri; alias in parochia in qua mors accidit 
(S. C. C., 27 maii 1893; 28 iunii 1895; Acta S. Sedis, vol. 28, p. 233 seq.; 
Wernz, |. c.; Pirhing, t. III, tit. 28, n. 8). Hoe servatur etiam si qui in 
hospitali decedunt, nisi aliter privilegium exigat vel consuetudo legi- 
tima. Quod confirmatum legitur in Codice citato can. 1222. 

Privilegium hoc, nedum ab Apostolica Sede, sed etiam ab Episcopo 
concedi potest (Wernz, |. c., nn. 777, 778, not. 31, 32, tom. II, par. II, n. 828; 
Many, De locis sacris, n. 173 in fine; S. C. C. in Apuana, 11 april. 1891; 
Acta S. Sedis, vol. 24, p. 114 seq., 25 ianuarii 1873, vol. 8, p. 546): maxime 
in Synodo Dioecesana (Wernz, |. c.; Berardi, Theol. Past., p. 351). Immo 
potest esse quoque obiectum conventionis inter parochos, et acquiri vi 
legitimae consuetudinis (Wernz, |. c., 775, n. 27; Schmalgr., 1. ITI, tit. 28, 
n. 38; S. C. C., 23 decembris 1866; Acta S. Sedis, vol. 3, p. 44). 

Neque dicatur exemptionis privilegium, utpote iuri communi con- 
trarium, non posse constituere obiectum legis dioecesanae, et tanto 
minus episcopalis decreti; privilegium enim hoc, quo hospitalia gaudent, 
iuris favorem habet (De Luca, De paroch., disc. 23, n. 11; disc. 41, n. 6); 
est enim ordinatum difficultatibus gravibus et innumeris removendis, 
quibus secus saepissime deberet occurri. Iuris ergo intentioni plene 
respondet; et ideo si quae hac super re lex dioecesana sit lata, optime 
sustinetur, et iuri communi derogat. ' 

De iure particulari constare potest potissimum ex consuetudine sive 
generali, quae certam aliquam provinciam obstringit, de qua fit sermo 
in cap. Cum Ecclesia, De elect. et elect. pot.; cap. Tuorum, De auctor. et usu 
palii; sive speciali, quae in aliqua urbe vel pago viget (Reiffenstuel, 
|. 1, tit. IV, par. I, § 1, n. 14). Differt autem consuetudo a praescriptione: 
illa enim se refert ad legem, et ius non scriptum constituit moribus 
populi introductum, sive sit praeter legem, sive sit iuxta legem, sive 
sit contra legem; haec autem se refert ad ius tertii, cui affert praeiu- 

dicium: in consuetudine nec titulus, nec bona fides requiruntur, sed 
requiruntur in praescriptione, quae non sit centenaria vel immemora- 
bilis (Maroto, Inst. Iur. Can., I, n. 243). 

[uri ecclesiastico consuetudo non affert praeiudicium, nisi fuerit per 
aunos quadraginta continuos et completos praescripta: contra legem 
vero ecclesiasticam, quae clausulam contineat futuras consuetudines 
prohibentem, sola praescribere potest consuetudo centenaria et imme- 
morabilis (Cod. Iur. Can., in can. 27). Haec altera consuetudo praesum- 
ptionem inducit concessi privilegii (can. 63, par. 2). 


In facto. - lamvero lex synodalis pro dioecesi Bergomensi lata, 
quamvis aliter fuerit ab appellata sententia interpretata, hospitalium 
exemptionem a parochorum iurisdictione revera decrevit. Etenim in 
dioecesana Synodo parochorum iura, quoad funera suorum parochiano- 
rum, ad tramites iuris communis, determinata leguntur in articulis 249-250, 
sive quis in sua paroecia moritur, sive moritur in aliena: in articulo 
vero 251 casus mortis consideratur, quae in hospitalibus accidit, vel in 
aliis institutis, eoque articulo decernitur, omne ius ad illum pertinere, qui 
in illis parochi personam gerit, si hospitalia, aliaque instituta exemptionis 
habeant privilegium; secus pertinere ad parochum loci: « In clericorum 
« seminario, in nosocomiis, in religiosis sodaliciis, quae votis simplicibus 
« tenentur, tum solum cum ex superioris auctoritatis decreto vere sunt a 
« parochi externi iurisdictione immunia, ius omne est eius, qui in illis 
« parochi personam gerit: aliter omnia parocho proprio loci debentur » 
seu parocho loci, in quo sita sunt. 

Hune revera esse sensum vocis loci in art. 251 adhibitae, manifeste 
apparet ex contextu. Ibi enim nosocomia aeque considerantur ac semi- 
narium clericorum, et institula votorum simplicium: quae omnia, si 
exemptionis gaudent privilegio, eodem iure reguntur sub dependentia 
sacerdotis, qui in illis parochi munere fungitur: si tale non adsit pri- 
vilegium, eodem quoque iure parocho proprio loci subiiciuntur. lamvero 
si quoad seminarium et instituta, quae votis simplicibus tenentur, paro- 
chus proprius loci ille intelligitur, in cuius districtu sunt sita, ratio now 
suppetit cur aliter quoad hospitalia retineatur: si ita non esset, non paro- 
chum proprium loci synodalis legislator dixisset, sed parochum proprium 
mortui designasset, sicut in praecedenti art. 350 revera dixit: « Paro- 
« chus proprius mortui habet ius efferendi corpus et exequias faciendi, 
« neque vero parocho loci, ubi mors evenit... quidquam repetere liceat ». 

Dixisse non relevat in appellata sententia, legislatorem synodalem 
iuridicas relationes statuisse, servandas inter parochum loci et capel- 

lanos, seu sacerdotes, quibus spiritualis cura praedictorum institutorum 
esset demandata, nulla ad parochos proprios degentium in hospitalibus 
habita ratione; horum proinde iura omnia sarta tectaque manere. Nam 
lex dioecesana in articulis 249 et 250 parochi proprii iura, a sacris cano- 
nibus sancita, plenissime exposuerat, sive quis moritur in sua parochia, 
et in ista, vel aliena sepeliendus; sive moritur in parochia aliena, sepe- 
liendus in sua. In articulo 251 ius speciale constituit quoad seminarium 
clericorum, instituta votorum simplicium, et hospitalia, sive exemptio- 
nis fruerentur privilegio, sive eo privilegio carerent. Nil ergo mirum si 
nulla ibi parochorum degentium in hospitalibus mentio facta fuerit, quin 
ideo obiectio vim ullam habeat; parochorum enim iura in art. 249 et 250, 
fuerunt omnia designata, de quibus propterea in art. 251 non erat amplius 
loquendum. 

Neque contradictio, quae praetenditur, potest admitti inter art. 251 
et articulos 249 et 250, quasi in illo fuisset retractatum quod in istis 
fuerat statutum: sicut non admittitur nullitas, inde deducta, dispositio- 
nis illius. Nam in articulis 249 et 250 parochorum iura firmantur a 
iure communi concessa, et in art. 251 ius particulare statuitur quoad 
entia moralia ibi designata: ideo contradictio praetensa evanescit; non 
enim admittitur et negatur idem de eodem et secundum idem; sed habe- 
tur potius lex generalis in prioribus articulis sancita, et in isto exceptio 
decreta. Porro exceptio legem in contrarium potius confirmat. Quare et 
nullitas excluditur, quae inde fuit deducta. Quod si addatur, legislato- 
rem synodalem, iure suo usum, in articulo 251 parocho proprio degen- 
tium in hospitalibus parochum loci substituisse, praetensa nullitas exclu- 
ditur, et dispositio legitime facta retinetur. 

Nee gravis causa defuit ita statuendi. Stricto iwre ad parochum pro- 
prium domicilii vel quasi domicilii pertinet, degentibus in hospitali non 
exeinpto extrema sacramenta administrare, et in casu mortis iuxta fune- 
bria persolvere (De Luca, De paroch., disc. 27, n. 14; disc. 38, n 14; 
disc. 41, n. 6): sed in facto hoc est fere impossibile « ob magnam con- 
« fusionem, alias resultantem, circa sacramentorum administrationem, 
« quam frequentius ex improviso et quacumque hora, etiam de nocte, 
« facere oporteret, si pro singulis infirmis diversarum parochiarum con- 
« vocare oporteret parochos proprios, quod esset impracticabile » (De 
Luca, De paroch., disc. 23, n. 11). Unde necessitas aliter providendi. Et 
hoe revera factum est in citato art. 251. Sicut hospitalibus, praesertim 
magnarum civitatum, ex apostolico Indulto concessa fuit exemptio a 
parochorum iurisdictione, et capellanis facta fuit potestas degentibus 
in illis sacramenta administrandi, et in casu mortis, eos funerandi ac 

sepeliendi, ita etiam, ob eamdem rationem dictae confusionis vitandae, 
factum est in Bergomensi dioecesi ex privilegio ab Ordinario concesso ; 
ita ut eadem esset potestas parochis loci, in quo sunt sita hospitalia. 

Non solum lex synodalis, sed consuetudo etiam his parochis favet, 
quae in tota Bergomensi dioecesi viget ab immemorabili tempore, sicut 
luculenter probatum apparet ex actis. Nam « speciatim ad probandam 
« consuetudinem immemorialem vel centenariam requiritur, ut testes 
« conformiter deponant, sese saltem per 40 annos consuetudinem illam 
« observatam vidisse, atque a maioribus suis audivisse, semper fuisse 
« observatam, quin ipsi testes aut maiores viderint aut audiverint, aliquid 
« factum fuisse in contrarium » (Wernz, vol. I, n. 192). [amvero qui hoc 
in sensu deposuerunt plures habentur testes: tres autem tantum hic 
referuntur, quot ad plenam probationem sufficiunt. 

a) Angelus Giorgi, cathedralis ecclesiae archipresbyter, annorum 77, 
qui animarum curae vacavit in loco vulgo Grumello del Monte ab anno 1874 
ad annum 1885, deinde in loco vulgo Nembro ab anno 1885 ad annum 1900, 
demum in cathedrali ecclesia ab anno 1900 usque ad diem factae deposi- 
sitionis, sic ait: « A Grumello, nell’Ospedale, quando io era la parroco, 
«avvenne qualche caso di extraparrocchiani, e cioé di Tagliuno, ivi 
« decessi, e i funerali si fecero sempre da me, e le salme furono tumulate 
« nel cimitero locale. In tali casi io non mi sono mai fatto obbligo di 
« avvertire il parroco di Tagliuno perché credevo di non esserne tenuto. 
« Io sono convinto che la pratica da me seguita quanto ai funerali dei 
« defunti extraparrocchiani decessi nell’ospedale di Grumello si sia usata 
. « anche dai miei antecessori... Nel tempo, che io mi trovo arciprete nella 
« Cattedrale, @ avvenuto qualche caso di miei parrocchiani decessi nel- 
« Pospedale delle Suore di Carita in S. Bernardino. Non posso affer- 
« mare molto riguardo ai loro funerali perché non venni neppure avver- 
« tito della loro morte ». 

6) loannes Baptista Bellini, parochus Castagneti, annorum 77, qui 
animarum curae vacat ab anno 1871, deposuit: « Ho avuto parecchi casi 
«di bambini miei parrocchiani decessi nell’ospedale dei contagiosi ai 
« Celestini. lo perd non ho mai celebrato i funerali di essi perché non 
« venivo avvertito della morte... Anche nei 15 anni che io mi sono tro- 
« vato coadiutore in Parrocchia di Castagneta, non ho mai sentito il 
« Parroco parlare di funerali di propri parrocchiani morti nei due sopra- 
« indicati Ospedali (di S. Bernardino e dei Celestini) da lui compiuti. 
«fo non ho mai percepito pei funerali dei bambini all’ospedale conta- 
« giosi né quarta, né altro compenso ». 

c) loannes Baptista Deleidi, coadiutor in loco Martinengo, anno- 

rum 71, qui ibi vacavit curae animarum per 48 annos, retulit: « In Mar- 
« tinengo esiste un ospedale interparrocchiale e intercomunale. Da che 
« mi trovo a Martinengo posso affermare, che ogni anno vengono nel 
« suddetto Ospedale dei decessi di ammalati, anche appartenenti ad 
« altre parrocchie. Di questi, parte furono funerati e tumulati a Marti- 
« nengo, parte nella loro parrocchia. Perd per questi ultimi i dolenti 
« furono sempre venuti a dimandare il permesso al parroco di fare i 
« funerali nella loro parrocchia. Io credo che tale pratica si sia osservata 
« sempre dalla fondazione dell’Ospedale, che risale al 1737 ». 

Iterum testium depositio, aliis depositionibus, existentibus in actis, 
coniuncta, extra dubium ponit, consuetudinem ab immemorabili tempore 
in universa Bergomensi dioecesi vigere, decedentes in hospitalibus tumu- 
landi in parochia ubi sunt sita. Consuetudo autem-haec semel probata 
facit, ut melior de mundo titulus habeatur, qui a parochis iure possit 
invocari, et quo parochus loci Almenno S. B. in casu uti potest: « Con- 
« suetudo generalis alicuius loci extenditur ad ecclesiam particularem, 
« babentem illam qualitatem, quae regulariter est in aliis ecclesiis eiusdem 
loci » (Panormitanus, in cap. Dilectus de Capell. Monach.); quod idem 
docet Petrus de Ancarano (in id cap., n. 8) dicens « una ecclesia non 
« debet declinare a generali consuetudine aliarum ». Quod de ecclesia 
dicitur, de hospitali etiam dici debet. 

Nec factum huius immemorabilis consuetudinis evertitur per excep- 
tionem, qua affirmatur, eam non extendi « alle cosi dette case di salute 
« aperte ultimamente a Bergamo »; antequam enim tales domus aperi- 
rentur, hospitalia proprie dicta consuetudinario iure a parochorum iuris- 
dictione iam erant exempta, et deinceps eamdem exemptionem serva- 
runt; aliunde « le cosi dette case di salute » sunt domus omnino privatae, 
quae veluti entia moralia, sicut sunt hospitalia publice recognita, non 
possunt haberi. Unde ex praxi, quae istis in domibus servatur, argui 
non potest contra consuetudinem introductam et in hospitalibus ab 
immemorabili servatam. 

Neque conventio nocet, quae inter parochos dioecesis facta dicitur, 
cuius vi ius omne servatur parocho proprio quoties quis in aliena parochia 
moriatur. Etenim conventionis huius nulla vis probandi potest admitti; 
nullum enim adest documentum, quod eius authenticitatem ostendat; 
immo adsunt indicia, quae eam excludunt, ex. gr., a nemine subscri- 
pta est quae fuit deposita in actis. Sed insuper conventio si inter contra- 
hentes vim obligandi habet, quoad eos, qui fuerunt extranei, nullam 
vim exerit: ideo contra parochum Almenno S. B., qui fuit conventioni 
extraneus, dicta conventio non potest invocari. 

Quod si observantia in hospitali Bettoni servata considerari velit 
etiam independenter a consuetudine generali totius dioecesis Bergo- 
mensis, in hac quoque hypothesi eamdem vim, seu valorem, retinet. 
Nam ab anno 1856, quando hospitale fuit erectum, usque ad casum 
decessus Mariae Castagna, parochus loci Almenno S. B. secundum eius- 
dem statutum (art. 11-78), omnium infirmorum in eo degentium spiri. 
tualem curam egit, morituris sacramenta administravit, eosque mortuos, 
post exequias expletas, in sua parochia tumulavit, nulla parochiarum 
facta distinctione. 

Hoc vel ipsa sententia appellata ultro concessit. Habetur ergo obser- 
vantia plusquam quadragenaria, quae, quamvis talis non esset, ut prae- 
scriptionem induceret, nihilominus favore eiusdem parochi legitima 
deeret retineri. « Quatenus enim adsit consuetudo, quae assistat cap- 
« pellanis et ministris hospitalis, tune si ista esset alicuius temporis 
« considerabilis, quamvis non esset talis, quod sufficeret in iis, quae sunt 
« contra ius... adhuc eam sufficere dicebam, quasi quod ita illa sit potius 
« interpretativa, seu probativa cuiusdam mandati, quod parochorum uni- 
« versitas dederit illis cappellanis et ministris hospitalis, ut eorum vice 
«ac nomine ille actus exerceretur pro eorum indemnitate » (De Luca, 
De Paroch., Disc. 41, n. 6). Observantia pacifica quadraginta annorum, 
est certo plus quam tempus considerabile; decennium enim in iure 
censetur longum vel longaevum (Leg. Super longi. Cod. de Praescript. 
longi temp.). 

Immo in hypothesi praemissa etiam praescriptionem RR. PP. admit- 
tunt, aliter ac appellata sententia retinuit. Enimvero praescriptio contra 
bona ecclesiastica « quibus iura beneficiis adnexa » accensentur (Santi, 
1. Il, tit. 26, n. 42), est admittenda, posita bona fide, et quadragenaria 
observantia tantum: tunc demum titulus coloratus requireretur, quando 
ius commune praescribenti resistit. « Bona haec (ecclesiarum immo- 
« bilia) praescribuntur spatio quadraginta annorum, seu requiritur qua- 
« dragenaria praescriptio ». Ita in c. 6-8 et 9h. t. Et quidam Doctores 
(inter guos Pirhing, h. t., n. 84, et Barbosa, Collectanea, in c. 6, h. t.) 
tradunt, posita bona fide et possessione quadragenaria, etiam absyue 
titulo praescriptionem valere contra bona immobilia ecclesiarum: requiri 
vero titulum coloratum quando ius canonicum commune resistit prae- 
scribenti, vel quando praesumptio iuris favet Ecclesiae, contra quam prae- 
scriptio procedit. Haec theoria fundatur in cap. I, h.t., ubi sie legitur: 
« Licet sufficiat, eum qui praescribit rem ecclesiasticam, habere bonam 
« fidem, quando non est contrarium isti ius commune, vel nulla alia 
« contra illum praesumptio existit; si tamen vel ius commune sit contra 

« possessorem, vel alia praesumptio, tune ad praescribendum non suf- 
« ficit bonae fidei possessio, nisi etiam titulus adsit ». Hoc idem docent 
Wernz (tom. I[I, pag. 1, n. 304), Ferraris (B. C. V. Usucapio, art. 3, n. 9), 
Smalgr. (1. II, tit. 26, n. 103). Qua in re sic notat Fagnanus (I. II, ¢. I, 
de caus. possess. et propr., n. 3): « Quotiescumque praescriptio non habet 
« vehementem iuris resistentiam non requirit titulum c. Placuit, par. 
« Potest, 16, q. 3..., dicens, decisionem c¢. 1 de praescript., 1, 6 procedere 
« ubi fortiter ius commune resistit praescribenti. Ratio est quia titulus 
« non requiritur in praescriptione nisi ad excludendam malae fidei pos- 
« sessionem, et mala fides non praesumitur in eo qui possidet iure non 
« improbante, aut resistente ». Hoc sensu est intelligenda et explicanda 
decisio Rotalis in Mediolanen., 29 maii 1914, quae cum quadragenaria 
possessione requirit titulum: cum enim de consuetudine praescriptiva 
loquatur, iuris resistentiam supponit in qua agitur de iure tertii laedendo. 
lamvero observantiae in Hospitali Bettoni servatae ius commune, ut 
iam fuit observatum, non resistit, sed potius assistit (De Luca cit., 
Disc. 23, n. 1; Disc. 41, n. 6). Rota in Vicentina - Exemptionis et funerum, 
29 martii 1915, coram Sincero, ait: « Quemadmodum Episcopus habet 
« intentionem fundatam in iure super subiectione, quoad iurisdictionem, 
« hospitalium, et omnium locorum religiosorum, intra fines suae Dioe- 
« cesis (c. si quis Episcoporum, 16, q. 5, de Xenodochiis; 3, De Relig. 
« dom.), nisi exempta fuerint in fundatione, praescriptione, aut pri- 
« vilegio Apostolico ... ita parochus... in iure habet fundatam intentio- 
«nem super subiectione, quoad curam spiritualem, hospitalium intra 
« fines sui territorii, nisi exempta fuerint privilegio aut praescriptione » 
(cf. De Luca, Dise. 38, n. 2; Pallottini, v. Parochus, par. V, n. 119, 120). 
Nec dicatur, ius commune assistere etiam parocho proprio domicilii vel 
quasi-domicilii « siquidem in pari causa melior est conditio possidentis » 
(Pirhing, |. II, tit. 26, n. 38), adeo ut, neque, hoc admisso, praesumptio 
resistat parocho loci, et consequenter possessio quadragenaria sine titulo 
in casu ad praescriptionem sufficit. 

Triplex ergo titulus parocho loci Almenno S. B. favet. Lex dioecesana, 
consuetudo legitima sive generalis, sive specialis, et praescriptio; nec ei 
nocet sepulturae electio, quae a Maria Castagna facta dicitur. Re enim 
vera illius testamenti verba haec sunt: « Voglio la spesa di lire trecento 
« per il mio funerale e per il mio trasporto ad Albenza, e la celebrazione 
« di quaranta Messe entro sei mesi dalla mia morte »: ex quibus non 
satis apparet quid ipsa voluerit, an scilicet funus esset explendum in 
loco mortis iuxta hospitalis morem, vel in loco sepulchri. Quod est adeo 
verum, ut Iudex ipse Bergomensis anceps haeserit, et testes duos ex 

officio vocaverit, Aureliam Rota et [oannam Rota, quae veram testa- 
tricis mentem explicarent: quibus duo alii testes fuerunt adiuncti, ad 
eumdem finem, Teresia Bonfanti et Rosa Mazzoleni, quae, extraiudi- 
cialiter primum, et deinde, iudiciali forma servata, fuerunt excussae. Sed 
quod desiderabatur, ex eorum depositionibus non apparuit: quod enim 
ex una parte declaratum fuit a primis duabus: « Le intenzioni di 
« M. Castagna erano, che se ella moriva in Almenno le funzioni di fune- 
« rale ed il seppellimento avesse ad aver luogo in Albenza. Le intenzioni 
« sue... erano di essere trasportata in Albenza, ove voleva che si avesse 
«a fare anche il funerale... », est omnino contrarium depositionibus 
aliarum duarum: « Ha sempre sentito che la Castagna Maria ripeteva, 
« che voleva fosse fatto con lei, come fu fatto con la cosi detta Rosa 
« Capolea, la cui salma fu portata in chiesa ad Almenno S. B. e poi 
« trasportata ad Albenza... aveva sempre dichiarato, che intendeva le 
« si facesse un funerale decoroso ... ad Almenno, e poi si fosse trasportata 
«ad Albenza, come fu fatto con la Capolca... Ripeteva tutte le volte, 
« che veniva all’Ospedale, che la sua intenzione era, che fatto il funerale 
«in Almenno S. B. la sua salma fosse trasportata in Albenza »: quae 
depositiones proinde ad invicem eliduntur, et nihil certi constituunt. 
Aliunde ratio non suppetit primis potius testibus fidem habendi, quam 
aliis. [deo quid Maria Castagna citatis in verbis vere intellexerit dubium 
manet: et in dubio melior est conditio possidentis, seu parochi 
Almenno S. B. qui ideo, iuxta oci consuetudinem, antequam cadaver 
efferretur, sepeliendum in parochia Albenza, ius habebat iusta funebria 
persolvendi et emolumenta percipiendi, quae indebite de facto parochus 
Albenza percepit. 

Sequitur ex dictis, parochum Almenno S. B., Alexium Pezzoli, in 
primo iudicio immerito ad omnes iudiciales expensas fuisse condem- 
natum, [pse enim rationibus ductus in iure fundatis coram Ecclesia- 
stica Curia parochum Fojadelli in ius rapuit; et ideo temerarius litigator 
retineri non poterat, qui ad expensas debuisset damnari. Expensarum 
enim refectio a victo facienda victori est quaedam poenae species inflictae 
temere litigantibus (C. V., tit. 12, lib. IL; c. V, t. 27; 1. 79, ff. de iudie. 
1. 13, cod. de iud., par. 2, Inst.). 


Quibus omnibus tum in iure tum in facto consideratis et rite per- 
pensis, Nos infrascripti Auditores de turno, pro Tribunali sedentes et 
solum Deum prae oculis habentes, Christi nomine invocato, decernimus, 
declaramus et definitive sententiamus propositis dubiis respondentes, 
sicut respondemus: Ad 1”” affirmative quoad primam partem ; negative 

quoad alteram; ad 2u™ affirmative; ad 34" negative quoad primam par- 
tem ; affirmative quoad alteram. Statuentes praeterea, expensas praesentis 
iudicii inter partes retineri debere compensatae; non obstante Can. 1910 
Codicis Iuris Canonici, cum de causa agatur introducta ante publicationem 
Codicis. 

Ita pronunciamus, mandantes Ordinariis locorum et ministris tribu- 
nalium, ad quos spectat, ut exsequutioni mandent hanc nostram defi- 
nitivam sententiam, et adversus reluctantes procedant ad normam Codicis 
furis Canonici, praesertim tit. XVII, lib. [V, De eaxsecutione sententiae, 
iis adhibitis exsecutivis mediis, quae magis efficacia et opportuna pro 
rerum adiunctis exstitura sint. 

Romae, in Sede Tribunalis S. R. Rotae, die 25 februarii 1919. 


P. Rossetti, Ponens. 

Raphael Chimenti. 

Maximus Massimi. 
Ex Cancellaria, die 29 martii 1919. 


T. Tani, Notarius. 

DIARIUM ROMANAE CURIAE 


SACRA CONGREGAZIONE DI PROPAGANDA FIDE 


AVVISO DI CONCORSO 


Viene indetto un concorso per due posti di officiali minori nella Segrete- 
ria della Sacra Congregazione. 

Gli ecclesiastici che volessero prendervi parte rivolgeranno, entro un mese 
dalla data del presente avviso, analoga domanda all’ Emo Cardinale Prefetto, 
corredata delle opportune generalita e del « nulla osta » della rispettiva Curia 
diocesana. 

Presenteranno inoltre i documenti dei gradi accademici nelle scienze eccle- 
siastiche, qualora ne fossero forniti, o almeno l’attestato di un corso di studi 
ecclesiastici regolarmente compiuto con lode. Sara pure tenuta in considera- 
zione la conoscenza di lingue straniere. 

Si richiede che i concorrenti, pel conveniente adempimento del proprio uffi- 
cio, abbiano una nitida e ben formata calligrafia. 

La loro eta non dovra superare i 35 anni. 

Il concorso avra luogo in iscritto, in giorno da designarsi, su tema con- 
cernente la Sacra Teologia morale e i principi del Diritto Canonico. 

Roma, dal Palazzo della Sacra Congregazione di Propaganda, 5 marzo 1920. 


S. CONGREGAZIONE DEI RITI 


Martedi 9 Marzo 1920, nel Palazzo Apostolico Vaticano, con |’ intervento 
degli Emi e Revmhi Signori Cardinali e col voto dei Revmi Prelati Officiali e 
Consultori teologi componenti la Sacra Congregazione dei Riti, si é tenuta la 
Congregazione Preparatoria, per discutere il dubbio sopra l’eroismo delle virtt 
esercitate dal Ven. Servo di Dio Giovanni Martino Moye, Sacerdote delle Mis- 
sioni Estere, Fondatore della Congregazione delle Suore della Provvidenza. 


Martedi 23 marzo 1920, nel Palazzo Apostolico Vaticano, dinanzi all’au- 
gusta presenza del Santo Padre, si é tenuta la Congregazione Generale dei 
Sacri Riti, nella quale gli Emi e Revmi Signori Cardinali, i Revmi Prelati ed 
i Consultori teologi componenti la medesima hanno discusso e dato il loro 
voto dapprima sul dubbio detto del ruro per la solenne beatificazione dei Servi 
di Dio Carlo Luanga, Mattia Murumba e Compagni della Uganda, uccisi in 

odio alla Fede; e quindi sul dubbio intorno all’eroismo delle virti esercitate 
dal Ven. Servo di Dio Antonio Maria Gianelli, vescovo di Bobbio, fondatore 
della Congregazione delle Figlie di Maria Sstha dell’Orto, in Chiavari. 


nominare: 


SEGRETERIA DI STATO 
NOMINE 


Con Biglietti della Segreteria di Stato, il Santo Padre si é degnato di 


2 marzo 1920. Mons. Francesco Cherubini, arcivescovo titolare di Nicosia 


16 
20 


e Internunzio Apostolico ad Haiti, Nunzio Apo- 
stolico presso il Regno dei Serbi, Croati e Sloveni. 

L’ Emo sig. Card. Teodoro Valfré di Bonzo, Protettore della 
Venerabile Arciconfraternita dei Santi Ambrogio 
e Carlo della Nazione Lombarda, in Roma. 

L’Emo sig. Card. Teodoro Valfré di Bonzo, Prefetto delja 
Sacra Congregazione dei Religiosi. 

L’ Emo sig. Card. Antonio Vico, Protettore delle Cappuccine, 
di Fabriano. 

L’Emo sig. Card. Teodoro Valfré di Bonzo, Protettore delle 
Suore Mantellate, di Pistoia. 

L’Emo sig. Card. Teodoro Valfré di Bonzo, Protettore delle 
Suore Benedettine dell’Adorazione Perpetua, di 
Bonn Endenich. 

Mons. Ettore Felici, Udiiore di Nunziatura di seconda classe. 

L’ Emo sig. Card. Antonio Vico, Protettore della Congrega- 
zione del Santissimo Sacramento. 

L’Emo sig. Card. Michele Lega, Prefetto della Sacra Con- 
gregazione det Sacramenti. 

L’Emo sig. Card. Augusto Silj, Prefetto del Supremo Tri- 
bunale della Segnatura Apostolica. 

L’Emo sig. Card. Donato Sharretti, Protettore del Collegio 
Irlandese, in Roma. 


Con Brevi Apostolici il Santo Padre si é degnato di nominare: 


Protonotari apostolict ad instar participantium : 


26 febbraio 1920. Mons. Omero Cloutier, dell’archidiocesi di Québec. 


28 


» 


» 


Mons. Ettore Santelice di Acquavella, dell’archidiocesi di 
Napoli. 


5 » » 
6 » » 
8 » » 
ll » » 
13 » » 
i » » 
» » 
» » » 
» » 
29 » » 

4 marzo 1920. Mons. Luigi Paolino, della diocesi di Capaccio-Vallo. 

4 marzo » Mons. Giovanni Maiese, della medesima diocesi. 

16 - » Mons. Giuseppe Teodoro Eugenio Beniamino Cabanel, della 
diocesi di Montpellier. 


Prelati Domestici di S. S.: 


22 febbraio 1920. Mons. Ruggiero Rossetti, di Roma. 


27 > » Mons. Antonio Giudice, della diocesi di Girgenti. 

3 marzo » Mons. Gioacchino Giuseppe Da Silva, della diocesi di Por- 
talegre. 

8 » » Mons. Patrizio Kilkenny, dell’archidiocesi di Tuam. 

23 » » Mons. Luigi Cavotta, della diocesi di Foggia. 


ONORIFICENZE 


Con Brevi Apostolici il Santo Padre si é degnato di conferire le seguenti 
onorificenze: 
La Commenda dell’ Ordine Piano: 


29 febbraio 1920. Al sig. marchese Pietro Pellegrini Quarantotti, Esente della 
Guardia Nobile. 
» » » Al sig. conte Livio Guarini, Esente della Guardia Nobile. 


La Gran Croce dell’Ordine di S. Gregorio Magno, classe civile: 


2 marzo 1920. Al sig. Anselmo Barreto, Presidente della Suprema Corte 
di Giustizia ne] Pert. 

22 . » Al sig. marchese visconte Antonio De Faria, dell’archidio- 
cesi di Lisbona. 


La Commenda dell’Ordine di S. Gregorio Magno, classe civile: 


27 febbraio 1920. Al sig. Nicola De Bock, gia Segretario della Legazione di 
Russia presso la Santa Sede. 

2 marzo» AI sig. cav. Cesare Elguera, Direttore generale del Mini- 
stero degli Esteri del Peri. 


» » » Al sig. cav. Vittore Kiefer Marchand, Console della Grecia 
e di Haiti a Lima. 

» » » Al sig. Germano Cisneros Raygada, introduttore dei Mini- 
stri presso il Presidente della Repubblica del 
Pert. 

» > » Al sig. dott. Augusto Perez Aranibar, dell’archidiocesi di 
Lima. 

. » » Al sig. Lug Capri-Cruciani, della diocesi di Albano. 


16 » » Al sig. Giacomo de Gruijter, della diocesi di Bois-le-Duc. 

La Commenda dell’Ordine di S. Gregorio Magno, classe militare: 
29 febbraio 1920. Al sig. marchese Luigi Antici Mattei, Cadetto della,Guardia 
Nobile. 
Il Cavalierato dell’Ordine di S. Gregorio Magno, classe civile: 


21 febbraio 1920. Al sig. Augusto Gindre, dell’archidiocesi di Reims. 
2 marzo » Al sig. Lorenzo Nasi, della diocesi di Mondovi. 


> » » Al sig. Crescente Errazuriz Valdez, addetto alla Legazione 
del Cile presso la Santa Sede. 

> > » Al sig. Enrico Roggero, dell’archidiocesi di Lima. 

» » » Al sig. avv. Carlo Arenas y Loayza, della medesima archi- 
diocesi. 

8 > » Al sig. Roberto Franceschi, dell’archidiocesi di Firenze. 

13 > » Al sig. Martino Gerardo Bervoets, della diocesi di Harlem. 

» » » Al sig. Giovanni Antonio Bervoets, dell’archid. di Utrecht. 

17 > » Al sig. Girolamo Lega, della diocesi di Faenza. 


La Gran Croce dell’Ordine di S. Silvestro Papa: 
17 marzo 1920. Al sig. Eberto von Beneckendorff und von Hindenburg, 
Ministro plenipotenziario. 


La Commenda dell’Ordine di S. Silvestro Papa: 


24 marzo 1920. Al sig. Uberto Gennaro, dell’archidiocesi di Torino. 


Il Cavalierato deli’Ordine di S. Silvestro Papa: 
18 marzo 1920. Al sig. Giuseppe Moris, della diocesi di Massa Marittima. 


MAGGIORDOMATO DI SUA SANTITA 


NOMINE 


Con Biglietti di S. E. Rtha Mons. Maggiordomo, il Santo Padre si é degnato 
di nominare: 


Camerieri Segreti soprannumerari di S. S.: 


9 luglio 1919. Mons. Ludovico Campi, dell’archidiocesi di Ferrara. 
17 novembre » Mons. Venceslao Nejmak, della diocesi di Zytomir. 

» > » Mons. Stanislao Yachniewicz, della medesima diocesi. 
» >» » Mons. Giorgio Zwalinski, della medesima diocesi. 

21 febbraio 1920. Mons. Pietro Valimberti, dell’archidiocesi di Torino. 
26 . » Mons. Leonardo Driessen, della diocesi di Ruremonda. 
» > » Mons. Giuseppe Kipshagen, della diocesi di Paderbona. 
» » Mons. Angelo Ferrone, dell’archidiocesi di Salerno. 
» » Mons. Giuseppe Alves Landim, della diocesi di Pesqueira. 
» Mons. Daniele Lepercq, della diocesi di Lilla. 
Mons. Giorgio Di Lorenzo, di Roma. 
Mons. Pio Paschini, di Roma. 
Mons. Emilio Hoenning O’Carrol, di Roma. 
Mons. Giuseppe Sacco, di Roma. 
Mons. Alessandro Subtil, della diocesi di Treviri. 
Mons. Antonio Tommaseo, della diocesi di Padova. 
Mons. Carlo Petroluzzi, dell’archidiocesi di Sorrento. 
Mons. Ettore Felici, di Roma. 


Cameriere Segreto di Spada e Cappa Sopr. di S. S.: 


23 febbraio 1920. Ll sig. barone Rodolfv de Twickel, della diocesi di Monastir. 


Camerieri d'onore in abito paonazzo di 8S. S.: 


23 agosto 1919. Mons. Oreste Pantalini, dell’ archidiocesi di Milano. 
3 marzo 1920. Mons. Giuseppe Patané, della diocesi di Foggia. 
18 » » Mons. Giuseppe Fiocchi, di Roma. 


Cameriere d’onore di Spada e Cappa soprannumerario di S. S.: 


4 marzo 1920. Il sig. Maurizio Beaufaux, dell’ archidiocesi di Malines. 


NECROLOGIO 


marzo 1920. Mons. Renato Francesco Renou, arcivescovo titolare di Apa- 
mea, gia arcivescovo di Tours. 
L’Eho sig. cardinale Filippo Giustini, prefetto della Sacra 
Congregazione dei Sacramenti. 
Mons. Giuseppe Darian, arcivescovo titolare di T'arso, vicario 
patriarcale maronita d’ Egitto. 
Mons. Nicola Donelly, vescovo titolare di Canea, ausiliare 
dell’arcivescovo di Dublino. 


5 

23 
29 


